title: Zez Confrey

text: Ensimmäisen maailmansodan alussa hän värväytyi laivastoon ja esiintyi viihdytyskiertueella nimeltä "Leave It To Sailors". Eräässä numeroista Zez esiintyi myöhemmin Jack Benny -nimellä tunnetuksi tulleen viulistin kanssa.


title: Zez Confrey

text: Sodan lopulla Confrey alkoi työskennellä QRS Piano Roll Companylle sovittajana. Hän sovitti 127 pianoteosta yhtiölle vuosina 1918–1924. Hänen menestyksensä säveltäjänä ja sovittajana johtivat levytyssopimuksiin ja hän levytti pianosooloja Brunswick-, Edison-, Emerson- ja Victor-yhtiöille. Hän myös esiintyi oman orkesterinsa kanssa vaudeville-näyttämöillä. Hän julkaisi myös oman pianokirjan vuonna 1922, joka oli myynnissä yli neljäkymmentä vuotta.


title: Zez Confrey

text: Helmikuussa 1924 Confrey osallistui solistina ja sovittajana suuressa konsertissa Aeolian Hallissa New Yorkissa, otsakkeella "Paul Whiteman and His Palais Royal Orchestra Will Offer An Experiment in Modern Music, Assisted by Zez Confrey and George Gershwin". Myöhemmin samana vuonna hän aloitti Ampico-yhtiöllä, jolle hän sovitti kolmen vuoden aikana 44 teosta.


title: Zez Confrey

text: Populaarimusiikin suuntautuessa yhä enemmän jazzin suuntaan Confrey alkoi myös säveltää jazz-musiikkia. Sen ajan jazz-pianistit ottivat toisaalta vaikutteita Confreyn rag-teoksista, joiden juoksutuksia ja taukoja kaÿtettiin laajalti. Confrey jäi eläkkeelle toisen maailmansodan jälkeen. Hän kärsi loppuvuosinaan Parkinsonin taudista.


title: Novo mesto

text: Novo mesto on kaupunki Slovenian kaakkoisosassa Krka-joen rannalla. Sitä pidetään Dolenjskan alueen taloudellisena ja kulttuurillisena keskuksena. Novo meston pinta-ala on 298,5 neliökilometriä ja asukasluku 35 570 (2008).


title: Novo mesto

text: Kaupungin perusti Itävallan herttua Rudolf IV 7. huhtikuuta 1365 nimellä "Rudolfswert". Paikalla on tosin ollut asutusta esihistorialliselta ajalta lähtien. Ensimmäisen maailmansodan jälkeen, Itävalta-Unkarin hajottua, kaupunki nimettiin virallisesti Novo mestoksi, jolla nimellä se oli tunnettu epävirallisesti perustamisestaan lähtien. Toisen maailmansodan aikana kaupunki oli vuoroin saksalaisten, vuoroin italialaisten valvonnassa.


title: Novo mesto

text: Vuonna 1958 valmistui Novo meston kautta kulkeva Ljubljanan ja Zagrebin välinen valtatie, joka on nyt osa E70-tietä. Matkailun suosio alueella on lisääntynyt, ja muun muassa viiniharrastajat käyvät maistelemassa paikallista Cviček-viiniä Krkan laaksossa.


title: Fallout Tactics: Brotherhood of Steel

text: Fallout Tactics: Brotherhood of Steel (myös Fallout Tactics) on "Fallout"-pelisarjaan pohjautuva postapokalyptinen, taktinen roolipeli. Pelin kehitti Micro Forté ja julkaisi 14 Degrees East. "Fallout Tactics" julkaistiin Microsoft Windowsille 15. maaliskuuta 2001. Pelissä pelataan kuvitteellisessa Brotherhood of Steel ryhmässä sen joutuessa mukaan epätoivoiseen sotaan. Vaikka peli sijoittuu tuttuun "Fallout"-pelien ydinsodan turmelemaan maailmaan, se ei liity tai jatka millään tavalla sarjan aiempien osien, ""- ja "Fallout 2" -pelien tarinaa.


title: Fallout Tactics: Brotherhood of Steel

text: Ennakkotilatessaan "Fallout Tactics" -pelin, tuli sen mukana lisälevy, joka sisälsi n, "Fallout"-pelien maailmaan liittyviä pienoismalleja sekä lisätason peliin.


title: Fallout Tactics: Brotherhood of Steel

text:
Toisin kuin aiemmissa "Fallout"-pelisarjan peleissä, Fallout Tacticsessa painottaa taktista taistelua ja strategiaa. Pelaaja ei voi keskustella NPC:den kanssa, mutta voi edelleen käydä kauppaa tai pelata uhkapeliä näiden kanssa. Kaupunkien tai kylien sijaan Fallout Tacticsessa keskitytään Brotherhoodin bunkkereihin ja tehtäviin. Bunkkerit toimivat Brotherhoodin keskipisteinä, joissa pelaaja voi halutessaan käyttää muun muassa majoitusmestareiden, mekaanikkojen ja lääkäreiden palveluita. Onnistuneiden tehtävien hahmot vierailevat bunkkereissa ajoittain.
Pelaajan saatua bunkkerin kenraalilta tehtävän, pelaaja voi ryhmänsä kanssa lähteä matkaan alueelle, jossa tehtävä suoritetaan. Alueet, joissa tehtäviä tehdään, ovat yleensä kaupunkeja, mutta myös tehtaisiin, armeijan leireihin tai Vaulteihin kohdistuvia tehtäviä löytyy pelistä. Pelaajan saapuessa määränpäähänsä, hänelle annetaan kartta, johon on merkitty eri kohteita ja muistiinpanoja.


title: Fallout Tactics: Brotherhood of Steel

text: Taisteleminen Fallout Tacticsessa on mutkikkaampaa kuin sarjan aiemmissa kahdessa osassa. Toisin kuin niissä, joissa käytettiin yksilöllistä vuoropohjaista taistelujärjestelmää, niin Fallout Tacticsessa käytetään kolmea erilaista taistelutapaa: CTB-järjestelmää (Continuous Turn-Based), ITB-järjestelmää (Individual Turn-Based) ja STB-järjestelmää (Squad Turn-Based). CTB:ssä jokainen saa toimia samaan aikaan, ja toimintapisteet (action points) palautuvat sitä nopeammin, mitä suuremman agilityn hahmo omistaa. ITB on järjestelmä, jota käytetään normaalisti Fallout-pelisarjan aiemmissa osissa, eli jokainen tekee omalla vuorollaan toimintansa. STB taas on muunnos ITB:stä; omalla vuorollaan annetaan käskyt koko ryhmälle eikä yksittäin. Pelin taistelujärjestelmät sisältävät myös muita erilaisia toimintoja, kuten hahmon asenteen vaihtaminen (kuinka hahmo toimii eri tilanteissa) ja hahmon asennon vaihtaminen, esimerkiksi hahmon voi käskeä menemään makuulleen tai kyykkyyn.


title: Fallout Tactics: Brotherhood of Steel

text: Fallout Tactics on ensimmäinen Fallout-peli, johon sisältyy myös moninpeli. Moninpelissä jokainen pelaaja ohjaa omaa ryhmäänsä ja taistelee näin toisia vastapelaajia vastaan. Moninpelin asetuksia säätäessä pelaajille annetaan tietty määrä pisteitä, joilla voi ostaa eri ryhmänjäseniä ja näille eri varustuksia.


title: Fallout Tactics: Brotherhood of Steel

text: Vaikka pelaajan yksinpelissä luoman päähahmon pitää olla rodultaan ihminen, niin yksinpelissä oman ryhmän jäseniä voi koostua kaikista eri kuudesta rodusta, jotka pelistä löytyvät. Tämä sama toimii myös moninpeliä pelatessa.


title: Fallout Tactics: Brotherhood of Steel

text:
Ydinsodasta kehkeytyvien luulojen kulkiessa ympäri maailmaa, monia holveja rakennettiin, joissa vain ihmiskunnan parhaimmat ja älykkäimmät säilyisivät elossa tuholta, jotta näiden tuholta selvinneiden ihmisten jälkeläiset voisivat vallata maailman ja asuttaa tämän uudestaan. Kuitenkin, ennen kuin koko holvien verkosto oli valmistunut, ydinsota puhkesi. Yksi sotilasholveista, joka sijaitsi Kaliforniassa, nousi pinnalle sodan keskeltä ja päätti palauttaa sivilisaation takaisin raiteilleen. Käyttäessään ensiluokkaisia aseitansa, he kykenivät valtaamaan ympäröivät maat. Tämän holvin jäsenet muodostivat Brotherhood of Steelin, järjestön, joka oli omistautunut palauttamaan sivilisaation ja valtaamaan tai kehittämään uutta ja entistä parempaa teknologiaa.
Brotherhood jakaantui kuitenkin kahtia jonkin ajan kuluttua. Yksi ryhmä kannattivat ajatusta siitä, että holvin ulkopuoliset ihmiset saisivat myös mahdollisuuden liittyä järjestöön, jotta voitaisiin ehkäistä se, ettei joukoista olisi koskaan pula. Toinen ryhmä taas halusi pitää Brotherhoodin puhtaana eikä päästäisi mukaan ulkopuolisia. Tätä uudistusta vastaanolevat voittivat, ja toinen ryhmä lähetettiin vuorten yli tuhoamaan mahtavilla ilma-aluksillaan tuhoamaan mutanttiarmeijan, joka ensimmäisessä Falloutissa päihitettiin, rippeitä. Kuitenkin ukkosmyrsky iski aluksiin näiden ollessa matkalla määränpäähänsä. He joutuivat pakkolaskeutumaan ja joutuvat näin eroon toisistaan. Yksi näistä selviytyneistä ilma-aluksista syöksyy maahan lähelle sodanjälkeisen Chicagon raunioihin. Vapauduttuaan Kalifornian Brotherhoodista, joka ei halunnut olla tekemisissä ulkopuolisten kanssa, maahansyöksystä selvinneet tekivät uuden tukikohdan Chicagon lähettyville ja perustivat uuden Brotherhoodin, joka kasvaisi ja laajentuisi ottamalla mukaansa ulkopuolisia.


title: Fallout Tactics: Brotherhood of Steel

text: Vaikkakaan peli ei erityisemmin saanut samanlaista ylistystä kuin pelisarjan edeltäjät, sai "Fallout Tactics" yleensä suotuisia arvosanoja arvosteluissa. Päivitetty taistelujärjestelmä ja parannellut grafiikat saivat hyvää palautetta. Suurimmat kritiikit "Fallout Tactics" sai sen lineaarisuudesta ja taistelupainotteisuudestaan verrattuna pelisarjan aiempiin osiin.


title: Fallout Tactics: Brotherhood of Steel

text: "Fallout Tactics" -pelin ääninäyttelijöinä toimi useita tunnettuja näyttelijöitä.


title: Orneerot (suku)

text: Orneerot ("Furnarius") on orneerojen heimoon kuuluva lintusuku.


title: Mujujärvet

text: Iso Mujujärvi ja Pikku Mujujärvi, yhdessä Mujujärvet, ovat kaksi pientä järveä Kurikan eteläosassa entisen Jalasjärven kunnan Koskuen kylässä. Iso Mujujärven eteläisin osa kuuluu Karviaan. Järvistä Iso Mujujärvi on suurempi ja se sijaitsee etelämpänä. Järven pinnankorkeus on 147,3 metriä. Pikku Mujujärvi sijaitsee 200–300 metriä luoteeseen Iso Mujujärveltä ja on pienempi. Sen pinnankorkeus on 147,9 metriä. Järvien rannoilla on muutamia huviloita.


title: Mujujärvet

text: Järvet sijaitsevat Mujujärvensuo-nimisellä suoalueella. Tämän suon ja läheisen Jäkälänevan vedet laskevat Iso Mujujärven ja Karvian puolella sijaitsevan Koninevan kautta Parkanon Kuivasjärveen. Mujujärvensuosta osa soveltuisi turvetuotantoon, mutta Mujujärvet hankaloittavat suon kuivatusta.


title: Mujujärvet

text: Järvien nimet saattavat olla itäisen asutusvaikutuksen perintöä, sillä muju-alkuisia paikkoja on ainoastaan Karjalan ja Savon alueilla muutamaa harvaa poikkeusta lukuun ottamatta. Sana muju tarkoittaa kivistä maata ja karkeaa soraa.


title: Sister (Sonic Youthin albumi)

text: Sister on yhdysvaltalaisen vaihtoehtorockyhtye Sonic Youthin kesäkuussa 1987 julkaistu studioalbumi. Levyn julkaisi SST Records, ja vuonna 1994 DGC Records uudelleenjulkaisi albumin.


title: Sister (Sonic Youthin albumi)

text: Yhtyettä inspiroi albumin teossa vahvasti tieteiskirjailija Philip K. Dickin tuotanto.


title: Sister (Sonic Youthin albumi)

text: Muun muassa Pitchfork Media, New Musical Express ja Spin Magazine ovat valinneet levyn yhdeksi 1980-luvun parhaista.


title: Sister (Sonic Youthin albumi)

text: Lisäksi CD-painoksella oli bonuskappaleena


title: Sister (Sonic Youthin albumi)

text: "Hot Wire My Heart" on cover yhdysvaltalaisen Crime-yhtyeen kappaleesta.


title: Saska Saarikoski

text: Jaakko Aleksi Saska Saarikoski (1997–2008 "Snellman", s. 4. lokakuuta 1963 Helsinki) on suomalainen toimittaja. Vuosina 2005–2011 hän toimi Helsingin Sanomien kulttuuriosaston esimiehenä.


title: Saska Saarikoski

text: Saarikoski valmistui ylioppilaaksi vuonna 1983 ja kävi Sanoman toimittajakoulun 1986. Hän oli päätoimittajana Ylioppilaslehdessä vuosina 1988–1989 ja Ydin-lehdessä 1990–1995 sekä toimittajana Suomen Kuvalehdessä 1995–1998. Helsingin Sanomien toimittajana Saarikoski on työskennellyt vuodesta 1998. Hän on toiminut myös "Pressiklubi"-keskusteluohjelman vaihtuvana journalistijäsenenä.


title: Saska Saarikoski

text: Vuonna 2011 Saarikoskelle myönnettiin Helsingin Sanomain Säätiön stipendi Reuters Institute for the Study of Journalismissa opiskeluun. Vuonna 2014 Saarikoski sai Bonnierin Vuoden journalisti -palkinnon. Hän sai samana vuonna myös Svenska folkskolans vännerin myöntämän Brobyggarprisetin (Sillanrakentajapalkinto) Päivä på svenska -tapahtuman ideoinnista. Saarikosken kirjoittama lastenkirja "Meidän isä on hammaspeikko" (2013) oli Arvid Lydecken -palkintoehdokkaana.


title: Saska Saarikoski

text:
Vuoden 2016 Yhdysvaltain presidentinvaalien aikaan Saarikoski asui Yhdysvalloissa Yhdysvaltain-kirjeenvaihtajana toimineen vaimonsa Laura Saarikosken kanssa. Samana vuonna Saarikosket julkaisivat Donald Trumpia ja vaaleja käsittelevän kirjan "Trump – Mies kuin Amerikka".
Saarikoski kommentoi edelleen Yhdysvaltain asioita ja Trumpia Helsingin Sanomissa.
Saarikoski on tunnettu Twitter-kommentistaan ennen vaaleja, jossa hän kutsui Trumpia "pelleksi" ja sanoi tämän voitonmahdollisuuksien olevan "0,0".


title: Saska Saarikoski

text: Saarikosken vanhemmat olivat kirjailija Pentti Saarikoski ja toimittaja Leena Larjanko. Saarikosken puoliso oli 1988–2005 kirjailija Anja Snellman. Vuodesta 2007 Saarikoski on ollut naimisissa toimittaja Laura Saarikosken, o.s. Pekonen, kanssa. Saarikoskella on neljä lasta, joista kaksi tytärtä Anja Snellmanin kanssa. Saska Saarikosken sisarpuoli on folkloristiikan tutkija Helena Saarikoski ja velipuoli taidemaalari Juri Saarikoski.


title: Tarbes

text: Tarbes on kaupunki Etelä-Ranskassa. Se on Hautes-Pyrénéesin departementin prefektuuri, eli pääkaupunki, Occitanien alueella ("région"). Kaupungin väkiluku on 45 433 (2006) ja pinta-ala 15,33 neliökilometriä.


title: Tarbes

text: Tarbesista etelään on Lourdesin pyhiinvaelluskaupunki ja Espanjan raja. Pyreneiden vuoristo, joka on Ranskan ja Espanjan rajalla, näkyy Tarbesista.


title: Jaana Rinta-Ruona

text: Jaana Rinta-Ruona (s. 17. huhtikuuta 1964 Kuortane) on suomalainen kaksirivisen harmonikan soittaja. Suuri Musiikkitietosanakirja on maininnut hänet erääksi merkittävistä suomalaisista kaksirivisen soittajista 1900-luvun lopulla.. Varsinaiselta ammatiltaan hän on lähettämötyöntekijä ja hammashoitaja. Musiikillisiksi esikuvikseen hän on maininnut Tauno Krossin, Tauno Ahon, Aapeli Hautasen sekä Börje Zetterwallin. Hän asuu Lapualla.


title: Catanian maakunta

text: Catanian maakunta (, ) oli Sisilian saarella sijaitseva Italian maakunta. Vuoden 2017 alusta alkaen maakunnan korvasi Catanian metropolikaupunki.


title: Catanian maakunta

text: Maakunta rajoittui idässä Joonianmereen, pohjoisessa Messinan maakuntaan, lännessä Ennan ja Caltanissettan maakuntiin sekä etelässä Syrakusan ja Ragusan maakuntiin.


title: Catanian maakunta

text: Catanian maakunnan pinta-ala oli 3 553 km² ja asukasluku noin 1,1 miljoonaa. Maakunta muodostui 58 kunnasta, pääkaupunki oli Catania. Muita yli 30 000 asukkaan kaupunkeja olivat Acireale, Paternò, Misterbianco, Caltagirone ja Adrano.


title: Martine Aubry

text: Martine Aubry (o.s. Delors, s. 8. elokuuta 1950) on ranskalainen poliitikko. Hän on toiminut Sosialistisen puolueen pääsihteerinä marraskuusta 2008 lähtien sekä Lillen pormestarina maaliskuusta 2001 lähtien.


title: Martine Aubry

text: Aubry syntyi Pariisissa. Hänen isänsä on entinen valtiovarainministeri ja Euroopan komission puheenjohtaja Jacques Delors. Hän on valmistunut Institut d'Études Politiques de Paris'sta (Pariisin poliittisten tutkimusten instituutti).


title: Martine Aubry

text: Aubry liittyi sosialistipuolueeseen vuonna 1974 ja pääministeri Édith Cresson nimitti hänet työministeriksi vuonna 1991, mutta hän menetti paikkansa 1993, kun oikeistopuolue Rassemblement pour la République (RPR) voitti parlamenttivaalit. Lionel Jospin kuitenkin nimitti hänet sosiaaliministeriksi päästyään pääministeriksi vuonna 1997. Aubry jätti paikkansa hallituksessa vuonna 2001 asettuakseen ehdolle Lillen pormestariksi, johon virkaan hänet valittiinkin. Hän menetti paikkansa Ranskan kansalliskokouksessa vuoden 2002 vaaleissa, mutta pormestariksi hänet valittiin uudelleen maaliskuussa 2008.


title: Martine Aubry

text:
Aubryn politiikkaan kuuluu erityisesti 35-tuntinen työviikko, joka tunnetaan Ranskassa "Aubryn lakina".
21. marraskuuta 2008 hänet valittiin niukasti puolueensa uudeksi pääsihteeriksi. Vastaehdokas Ségolène Royal vaati heti seuraavana päivänä uusintalaskentaa ja harkitsi oikeustoimia asian ratkaisemiseksi. 25. marraskuuta puoluejohto kuitenkin hyväksyi Aubryn voiton.


title: Ivan Aguéli

text: Ivan Aguéli (alk. John Gustaf Agelii, 24. toukokuuta 1869 Sala, Ruotsi – 1. lokakuuta 1917 Barcelona, Espanja), tunnettu myös nimellä šeikki 'Abd al-Hadi Aqhili (شيخ عبد الهادی عقیلی), oli ruotsalaissyntyinen vaeltava sufi, taidemaalari, kirjailija ja orientalisti. Hänen erikoislaatuinen maalaustyylinsä teki hänestä erään ruotsalaisen modernin taiteen edelläkävijöistä.


title: Ivan Aguéli

text: Ivan Aguélin isä oli eläinlääkäri Johan Gabriel Agelii (1821–1896) ja hänen äitinsä Anna Stina (1838–?), o.s. Nyberg. John Gustav menestyi huonosti koulussa ja joutui siksi vaihtamaan kouluja Salassa, Västeråsissa, Falunissa ja Visbyssä. Hän halusi maalata jo nuorena, mutta isä vastusti sitä. Vuonna 1888 hän opiskeli ammattikoulussa Tukholmassa.


title: Ivan Aguéli

text: Seuraavana kesänä hän palasi Gotlantiin ja maalasi sen maisemia ja Visbyn kaupunkimaisemia. Hän tapasi taiteilijat Richard Berghin ja Karl Nordströmin, joiden kanssa muodostui elämän kestänyt ystävyyssuhde. Näihin aikoihin John Gustav luki venäläisiä kirjailijoita ja Emanuel Swedenborgia. Hän palasi jälleen Gotlantiin kesällä 1890, jossa maalasi nuoren naisen muotokuvan palaten aiheeseen useita kertoja myöhemminkin.


title: Ivan Aguéli

text: Hän sai perheeltään luvan matkustaa helmikuussa 1890 ja alkoi käyttämään taiteilijanimeä Ivan Aguéli. Hän näki Pariisissa Vincent van Goghin ja Paul Cézannen teoksia, sekä tapasi Émile Bernardin, joka kehitti syntetististä maalaustaidetta. Seuraavana vuonna Bernard tutustutti Aguélin teosofisiin piireihin. Aguéli kuitenkin pettyi patriarkaaliseen autoritaarisuuteen ja kaipasi radikaalia yhteiskunnallista muutosta. Hän tutustui anarkisteihin. Palattuaan Ruotsiin hän vieti kesän Gotlannissa.


title: Ivan Aguéli

text: Vuonna 1892 Aguéli kirjoittautui Taideyhdistyksen kouluun Tukholmassa, jossa hänen opettajanaan oli muun muassa ystävä Richard Bergh. Aguéli opiskeli Egyptin taidetta ja itämaista filosofiaa Tukholman Kansalliskirjastossa, josta hän lainasi myös Koraanin. Hän vieraili Georg ja Hanna Paulin luona nähdäkseen Ernst Josephsonin sairauden aikana tekemiä piirustuksia. Vietettyään vielä aikaa Gotlannissa hän palasi Ranskaan. Hän liittyi 1893 anarkistiseen liikkeeseen ja päätti omistautua kirjoittamiselle maalaamisen sijaan. Aguéli toivoi ansaitsevansa rahaa kirjoittamalla artikkeleita ja raportteja Ranskan taide-elämästä.


title: Ivan Aguéli

text: Aguéli toivoi voivansa paeta Euroopasta lämpimämpiin ilmoihin ja selkeyteen. Hän kirjoittautui École special des langues orientales vivantesiin opiskellakseen itämaisia kieliä. Loppuvuodesta hän tapasi Marie Huotin (1846–1930), runoilijan, anarkistin, eläinoikeuksien suojelijan ja teosofin, joka oli naimisissa julkaisun "L’Encyclopédie Contemporaine Illustrée"n perustajan kanssa. Heidän tiivis suhteensa kesti lähes kaksikymmentä vuotta.


title: Ivan Aguéli

text: Vuonna 1894 Aguéli pidätettiin anarkisteja vastaan tehdyissä hyökkäyksissä. Neljä kuukautta kestävän vankilatuomionsa kuluessa Aguéli opiskeli uskonnon ja filosofian historiaa, sekä kieliä ja taidehistoriaa. Hän oli lumoutunut islamilaisesta runoudesta ja luki "Tuhannen ja yhden yön tarinoita". Vapauduttuaan vankilasta hän matkusti laivalla Alexandriaan ja asettui asumaan Kairoon, jossa tapasi uudelleen Émile Bernardin.


title: Ivan Aguéli

text: Seuraavana vuonna Aguéli maalasi maisemia ja muotokuvia sinisin, okran ja lyijyvalkoisin sävyin muun muassa Asyutissa, noin 300 kilometriä Kairosta etelään. Täällä syntyivät muun muassa maalaukset "Kaupunki kukkuloilla" (Egyptiläinen maisema) ja "Kalifin haudat". Marie Huotin pyynnöstä Aguéli palasi Pariisiin, jossa keskittyi kieliopintoihin. Vuosina 1896–97 hän kirjoitti taidekritiikkiä L’Encyclopédie Contemporaine Illustrée -julkaisuun ja opiskeli kieliä. Hänen isänsä kuoltua vuonna 1896 Aguéli matkusti Ruotsiin tapaamaan äitiään.


title: Ivan Aguéli

text: Vuonna 1898 Aguéli tapasi Carl Eldhin ja Fritz Lindströmin Pariisissa. Hän otti käyttöön arabialaisen nimen Abdalhâdî, joka tarkoittaa oppaan palvelijaa. Tuona vuonna Aguéli päätti kääntyä islaminuskoon. Seuraavana vuonna hän matkusti Ceyloniin (Sri Lanka) L’Encyclopédie Contemporainen toimesta, joka julkaisi hänen kymmenen kirjettään, joissa raportoidaan islamin vaikutuksesta kansoihin Egyptin ulkopuolella. Hän matkusti myös Madrasin Intiassa ja palasi sen jälkeen Pariisiin.


title: Ivan Aguéli

text: Vuonna 1900 protestina eläimiä kohtaan osoitetulle julmuudelle Aguéli, Marie Huot vierellään, ampui aseella kahta matadoria Deuilissa, Ranskassa pidetyssä härkätaistelussa. Toinen härkätaistelijoista haavoittui ja Aguéli vangittiin, mutta vapautettiin lyhyen ajan päästä. Hyökkäystä seurannut keskustelu vaikutti osaltaan siihen, että härkätaistelut kiellettiin Ranskassa. Tämän jälkeen Aguéli vetäytyi yksinäisyyteen ja keskittyi opintoihinsa ja taidekritiikkiin.


title: Ivan Aguéli

text: Vuosina 1902–1909 hän oleskeli toisen kerran Egyptissä. Sen aluksi Aguéli vihittiin sufilaisuuteen. Hän syventyi yhä enemmän esoteerisuuteen sekä omistautui rukouksille ja henkisiin harjoituksiin. Palattuaan Eurooppaan hän erosi Marie Huotista ja matkusti Geneveen. Vuonna 1911 julkaistiin hänen esseensä L’Art pur. Aguéli vieraili Ruotsissa ensimmäisen kerran yhdeksään vuoteen ja vuonna 1912 neljä hänen maalaustaan oli esillä Taiteilijayhdistyksen näyttelyssä.


title: Ivan Aguéli

text: Vuosina 1913-1914 hän matkusti jälleen sekasortoiseen Egyptiin tulkkina ja liikemiesten oppaana. Hän maalasi rahattomana useita maalauksia. Vuonna 1916 englantilaisten siirtomaaviranomaisten pakottamana poistumaan Egyptistä hän muutti Espanjaan. Ivan Aguéli kuoli vuonna 1917 junaonnettomuudessa Barcelonan lähettyvillä.


title: Ivan Aguéli

text: Salassa sijaitsevassa Aguélille omistetussa museossa, Aguélimuseetissa, on suurin Ruotsissa sijaitseva Aguélin taiteen kokoelma; kolmekymmentäkaksi maalausta ja yksitoista piirrosta. Aguélimuseetissa on esillä myös muun muassa Helene Schjerfbeckin, Edvard Munchin, Karl Isaksonin ja Henri de Toulouse-Lautrecin teoksia.


title: Salan kunta

text: Salan kunta () on Västmanlandin läänissä sijaitseva Ruotsin kunta. Maakuntajaossa se kuuluu Västmanlandiin ja Uplantiin. Kunnan keskustaajama on Sala.


title: Salan kunta

text: Kunnan maapinta-ala on 1 166,83 neliökilometriä (1.1.2016) ja asukasluku 22 109 henkeä (31.12.2015).


title: Salan kunta

text: Sala on Taalainmaan ja Salan–Oxelösundin rautateiden solmukohta. Sala kuuluu pääosin Västmanlandin maakuntaan, mutta Sågan-joesta itään oleva alue kuuluu Uplantiin. Sala on tunnettu ennen muuta hopeakaivoksestaan, joka oli syynä Salan kaupungin perustamiseen. Kaivoksella on ollut suuri merkitys Ruotsin taloudelle. Salan kunta on myös merkittävää maatalousaluetta.


title: Salan kunta

text: Taiteilija Ivan Aguéli (1869–1917) syntyi Salassa.


title: Salan kunta

text: Vuonna 2007 kunnassa oli 279,37 km² peltoa, joten saman ajankohdan maapinta-alaan vertaamalla saadaan peltojen osuudeksi 23,8 prosenttia kunnan maapinta-alasta.


title: Salan kunta

text: Sala syntyi 1500-luvulla Sahlbergetin hopeakaivoksen ympärille. Alueella oli ollut hopeakaivostoimintaa jo 1100-luvulla, mutta Kustaa Vaasan aikana siitä tuli Ruotsin merkittävin hopeakaivos. Kaivosalueelle syntyi kaupunkimainen kyläyhteisö, josta on yhä nähtävissä jäänteitä.


title: Salan kunta

text: 1600-luvulla kaivosyhteisö alkoi kasvaa siinä määrin, että Kustaa II Aadolf päätti perustaa Salan kaupungin kaivoksen koillispuolella olevalle tasangolle. Kaupungista oli määrä tulla valtakunnan "turva ja kaunistus", ja se rakennettiin modernin ruutuasemakaavan mukaan.


title: Salan kunta

text: Kaivostoiminta jatkui vuoteen 1908 saakka, jonka jälkeen Salan hopeakaivoksesta on muodostunut matkailukohde.


title: Salan kunta

text:
Vuoden 1952 kuntauudistuksessa muodostettiin kolme "suurkuntaa":
Lisäksi Salan maalaiskunta liitettiin Salan kaupunkiin. Vuoden 1971 kuntauudistuksessa Ruotsissa siirryttiin yhtenäiseen kuntamuotoon. Tuolloin muodostettiin myös nykyinen Salan kunta yhdistämällä kaupunki sekä Möklintan ja Tärnan maalaiskunnasta. Myös jaetusta Västerfärnebon maalaiskunnasta liitettiin Salan kuntaan Fläckebon ja Västerfärnebon alueet.


title: Salan kunta

text: Nykyinen vaakuna on entisen Salan kaupungin vaakuna. Myös Tärnan maalaiskunnalla oli oma vaakuna.


title: Salan kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 482 Suomessa syntynyttä, mikä vastasi 2,2 prosenttia kunnan väestöstä.


title: Salan kunta

text: Vielä vanhempien vuoden 1984 lopun tietojen mukaan 4,5 prosenttia kunnan asukkaista oli ulkomailla syntyneitä. Tuolloin kunnassa asui 550 Suomessa syntynyttä, mikä vastasi 2,6 prosenttia kunnan väestöstä.


title: Salan kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 179 838 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 60 000 kruunua.


title: Salan kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Salan kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Salan kunta

text: Kunnassa on 7 taajamaa, joiden osuus kunnan väestöstä vuoden 2010 lopussa oli 68,7 prosenttia. Taajamien ulkopuolella asui tuolloin 6 730 asukasta. Seuraavassa on lueteltu kunnan alueella sijaitsevat taajamat väkilukuineen:


title: Salan kunta

text: Kunnan keskustaajama on lihavoitu. Kumla kyrkbyn taajaman nimenä on joskus ollut myös Tärna.


title: Salan kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Salan kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Salan kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Salan kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Salan kunnanvaltuustossa vuodesta 1973 lähtien.


title: Salan kunta

text: Vuodesta 2016 alkaen kunta on jaettu seuraaviin piireihin:


title: Salan kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Salan kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Salan kunta

text: Kunnassa on lisäksi Östanbäckin Salan lähetyskirkko, Sätra Brunnin kirkko ja Östanbäckin benediktiiniluostari.Salassa toimii maailman ensimmäinen salibandyseura Sala IBK.


title: George Mallory

text: George Herbert Leigh Mallory (18. kesäkuuta 1886 – 8./9. kesäkuuta 1924) oli kokenut englantilainen vuorikiipeilijä, joka katosi Mount Everestin valloitusretkellä 1924. Kohtalokas nousu oli hänen kolmas yrityksensä valloittaa maailman korkein vuorenhuippu. Hänen ruumiinsa löydettiin 75 vuotta myöhemmin 8 160 metrin korkeudesta 1999. Kuolinsyynä oli paluumatkalla tapahtuneen putoamisen aiheuttama päävamma. Ei ole varmuutta, pääsivätkö Mallory ja hänen kumppaninsa Andrew Irvine vuoren korkeimmalle huipulle ennen onnettomuutta. Viimeisin näköhavainto heistä oli vain muutama sata metriä ennen huippua. Virallisesti Mount Everestin valloitti Sir Edmund Hillary ja šerpa Tenzing Norgay vasta 1953.


title: George Mallory

text: Mallory syntyi Mobberleyssa, Cheshiressa. Hänen isänsä oli Herbert Leigh Mallory (1856–1943), pappismies, joka muutti sukunimensä virallisesti Leigh-Malloryksi 1914. Georgella oli kolme sisarusta: kaksi siskoa ja nuorempi veli Trafford Leigh-Mallory, joka palveli sittemmin toisessa maailmansodassa ilmavoimissa.


title: George Mallory

text: Vuonna 1896 Mallory aloitti opinnot Glengorsen sisäoppilaitoksessa Eastbournessa, jonne hän oli siirtynyt toisesta koulusta West Kirbyssa. 13-vuotiaana hän sai apurahan matematiikan opintoihin "Winchester Collegeen". Viimeistä edellisenä vuotenaan koulussa hän tutustui vuorikiipeilyyn ohjaajanaan Robert Lock Graham Irving, joka vei vuosittain joukon oppilaitaan Alpeille. Lokakuussa 1905 Mallory pääsi Cambridgen yliopiston Magdalene Collegeen opiskelemaan historiaa. Siellä ollessaan hän tutustui Bloomsburyn ryhmän jäseniin James ja Lytton Stracheyhyn, John Maynard Keynesiin ja Duncan Grantiin, joka maalasi useita muotokuvia Mallorysta. Mallory osallistui innolla soutukilpailuihin koulunsa joukkueessa, mutta ei koskaan ottanut osaa kuuluisaan Cambridgen ja Oxfordin väliseen kilpailuun.


title: George Mallory

text: Valmistuttuaan Mallory jäi Cambridgeen vuodeksi ja kirjoitti esseen, jonka hän julkaisi myöhemmin nimellä "Boswell the Biographer" (1912). Hän oleskeli jonkin aikaa Ranskassa, jossa Simon Bussy teki hänestä nykyään Lontoon "National Portrait Galleryn" kokoelmiin kuuluvan muotokuvan. Palattuaan kotimaahansa hän päätti ryhtyä opettajaksi aloittaen 1910 Charterhousessa Godalmingissa, Surreyssa. Siellä hän tapasi runoilija Robert Gravesin, joka oli tuolloin oppilaana koulussa. Myöhemmin omaelämäkerrassaan Graves muisteli Mallorya lämmöllä, koska tämä oli tukenut häntä kirjallisuudessa ja vienyt vuorikiipeilemään. Mallory oli sulhaspoikana Gravesin häissä 1918.


title: George Mallory

text: Opettaessaan Charterhousessa Mallory tapasi tulevan vaimonsa Ruthin, joka oli paikallisia tyttöjä, ja pariskunta meni naimisiin 1914 vain vajaata viikkoa ennen Saksan ja Britannian välistä sodanjulistusta. Georgelle ja Ruthille syntyi kaksi tytärtä ja poika: Clare 1915, Beridge 1917 ja John 1920. Joulukuussa 1915 Mallory liittyi "Royal Garrison Artilleryn" tykkikomppaniaan vänrikkinä ja osallistui Sommen taisteluun 1916. Sodan jälkeen hän palasi Charterhouseen, mutta irtisanoutui 1921, jotta saattoi osallistua ensimmäiseen Everestin retkikuntaan samana vuonna. Retkien väliaikoina hän yritti hankkia elantonsa kirjoittamalla ja luennoimalla, mutta heikolla menestyksellä. Vuonna 1923 hän otti viran Cambridgesta, josta pyysi virkavapaata osallistuakseen vuoden 1924 Everestin valloitusretkeen.


title: George Mallory

text: Vuonna 1904 Mallory yritti Alppien Mont Vélanin huipulle Irvingin järjestämällä retkellä, mutta joutui kääntymään takaisin ennen huippua vuoristotaudin takia. Vuonna 1911 hän nousi Mont Blancille ja kiipesi kolmantena Mont Mauditin Kuffner-harjanteelle retkellä, jota johti jälleen Irving.


title: George Mallory

text: Vuoteen 1913 mennessä hän oli parhaissa voimissaan kiiveten Englannin järviseudun Pillar Rockille ilman apulaitteita käyttäen reittiä, jota nykyään nimitetään hänen mukaansa Malloryn reitiksi. Suoritus on nykypäivänkin mittapuun mukaan hyvin vaativa (5,9 amerikkalaisen asteikon mukaan).


title: George Mallory

text: Vuonna 1921 Mallory liittyi brittien ensimmäiseen tiedusteluretkikuntaan, jonka kokosi ja rahoitti Mount Everest -toimikunta. Retkikunta tutki ja löysi reitin Pohjoissolaan saakka ja piirsi ensimmäiset tarkat kartat vuoren ympäristöstä. Vaikka Mallorylla oli seurueessaan useita Britannian alppikerhon arvostettuja jäseniä ja Intiaan sijoitettuja tarkkailijoita, vuoristotaudin rampauttava vaikutus näiden keskuudessa sälytti pääosan kenttätyöstä Malloryn, hänen kiipeilyparinsa Guy Bullockin ja Brittiläisen Intian maanmittauslaitoksen edustajan E. O. Wheelerin harteille. Malloryn johtamana ja kymmenkunnan paikallisen šerpan avustuksella ryhmä nousi useille matalammille huipuille Everest-vuoren lähellä. Ryhmä nousi myös Pohjoissolaan 7 066 metrin korkeudelle etsiessään mahdollista reittiä ylös pohjoisseinämän puolelta. Malloryn seurue oli suurella todennäköisyydellä ensimmäiset eurooppalaiset, jotka näkivät Läntisen maljalaakson (Western Cwm) Lhotse-vuoren kupeessa ja kulkivat Rongbuk-jäätikön läpi aivan pohjoisseinän juurelle. Kierreltyään vuoren ympäri etelästä tiedusteluryhmä löysi Rongbukin itäisen jäätikön, joka on nykyäänkin kaikkien Tiibetin puolelta alkavien retkikuntien portti Everestille. Päästyään pohjoisharjanteelle Mallory ei ollut ainoastaan ensimmäinen ihminen varsinaisen Everest-vuoren kamaralla, vaan hän samalla viitoitti reitin huipulle koillisharjanteen kautta yli luonnonesteen, jota kutsutaan toiseksi askeleeksi.


title: George Mallory

text: Vuonna 1922 Mallory palasi Himalajalle kenraali Charles Granville Brucen ja kiipeilyopas Edward Lisle Struttin johtaman ryhmän jäsenenä vakaana aikomuksenaan yrittää tällä kertaa tosissaan huipun valloittamista. Keinohapen käyttöä pidettiin tuolloin epäurheilijamaisena, mistä syystä Mallory, Howard Somerwell ja Edward Norton lähtivät nousemaan ilman sitä. Ryhmä pääsi ohuesta ilmasta huolimatta melkein koillisharjanteen huipulle tehden samalla vuorikiipeilyn korkeusennätyksen 8 225 metriä ennen kuin sääolosuhteet ja ajan kuluminen pakottivat heidät kääntymään takaisin. Seuraava ryhmä, jota johti George Ingle Finch, pääsi ennätysajassa vieläkin korkeammalle 8 321 metriin, mutta lisähapen avulla, jonka käyttöön Mallorykin oli seuraavalla kohtalokkaalla retkikunnallaan vastentahtoisesti palaava. Juuri ennen kiipeilykauden loppua Mallory kokosi uuden ryhmän vielä kolmanteen yritykseen monsuunin alla. Hänen edetessään kantajien ryhmän johdossa Pohjoissolan matalammassa päässä vyötärönmittaisessa vastasataneessa lumessa lumivyöry pyyhki heidän ylitseen vaatien seitsemän šerpan hengen. Nousuyritys kuivui heti kokoon, ja Mallory palasi kotiin vastaanottamaan haukut toisen retkikunnan kohtalosta.


title: George Mallory

text: George Mallory liittyi kolmanteen brittiläiseen Everest-retkikuntaan 1924 siinä uskossa, että retki olisi hänen viimeinen mahdollisuutensa valloittaa vuori. Uutta retkikuntaa johti aiemman lailla kenraali Bruce. Ensimmäinen nousu, jonka Mallory suoritti Geoffrey Brucen kanssa, ja toinen Nortonin ja Somerwillen tekemä yritys epäonnistuivat tavoitteessaan. 8. kesäkuuta 1924 Mallory ja hänen kiipeilyparinsa Andrew "Sandy" Irvine lähtivät retkikunnan kolmanteen yritykseen Pohjoissolan kautta. Tällä kertaa he käyttivät lisähappea, minkä Mallory oli vastahakoisesti tunnustanut välttämättömäksi Finchin vuoden 1922 kokemusten perusteella. Mallory oli valinnut 22-vuotiaan Irvinen parikseen, koska tämä oli parhaiten perehtynyt happilaitteisiin ja osasi korjata ne vian ilmetessä.


title: George Mallory

text: Retkikunnan geologi Noel Odell teki pilvien hajaannuttua lyhyen näköhavainnon Mallorysta ja Irvinesta samana päivänä kello 12.50 ylhäällä lähellä huippua paikassa, jota hän silloin piti toisena askeleena, mutta myöhemmin ei ollut enää varma sijainnista havaintohetkellä. Odellin havainto on viimeinen silminnäkijätodistus Mallorysta ja Irvinesta elävinä. Mikään ei edelleenkään tue tai kumoa sitä, että he olisivat päässeet määränpäähänsä Everest-vuoren huipulle. Joka tapauksessa parivaljakko ei milloinkaan palannut ylhäältä alas leiriin. Wyn Harris löysi Irvinen jäähakun ensimmäisen askeleen lähettyviltä 1933, ja vuoden 1991 retkikunta puolestaan kadonneille kuuluneen tyhjän happipullon läheltä hakun löytöpaikkaa.


title: George Mallory

text: Malloryn ja Irvinen uskotaan menehtyneen joko lähtöpäivänään 8. kesäkuuta tai sitä seuraavana. Uutinen kokeneen vuorikiipeilijän ja hänen nuoremman parinsa katoamisesta ja kuolemasta kiiri nopeasti kotimaahan, jossa heidän kohtalonsa sai sankarivainajien vastaanoton. George Leigh Malloryn siunaustilaisuus pidettiin St. Paulin katedraalissa, jossa olivat läsnä omaisten lisäksi Britannian pääministeri J. Ramsay Macdonald, kaikki hallituksen jäsenet ja kuninkaallinen perhe mukaan lukien Yrjö V.


title: George Mallory

text: Heidän katoamisestaan lähtien jälkipolvia ovat askarruttaneet Malloryn ja Irvinen kohtalo sekä kysymys siitä, pääsivätkö he kenties huipulle saakka. Siitä huolimatta vain kaksi retkikuntaa lähetettiin 75 vuoden aikana ottamaan asiasta selvää. Ensimmäinen näistä, vuonna 1988 vuorelle noussut Tom Holzelin retkikunta, oli saanut kuulla japanilaisilta, että näiden palkkaama kantaja, muuan Wang Hung-Bao, oli kiinalaisen retkikunnan matkalla törmännyt ikivanhaan englantilaiseen vainajaan noin 8 100 metrin korkeudessa vuonna 1975. Pahaksi onneksi Wang Hung-Bao menehtyi itse paljastustaan seuranneena päivänä lumivyöryssä, eikä siten ehtinyt tehdä tarkempaa selontekoa vainajan tarkasta sijainnista. Holzelin raportti herätti Mallorya koskevan mielenkiinnon uudelleen henkiin, mutta harva kiipeilijä oli valmis uhraamaan kallisarvoisia resursseja hänen etsimiseensä.


title: George Mallory

text: Vuonna 1999 järjestettiin toinen varta vasten asialle vihkiytynyt retkikunta "Mallory and Irvine Research Expedition", jonka rahoittivat Nova-TV-show ja BBC. Tutkimusretkikunnan johtajana toimi Eric Simonson. Mukana oli tutkija Jochen Hemleb, jonka ryhmän jäsen Conrad Anker löysi muutaman tunnin työn tuloksena Malloryn ruumiin 8 160 metrin korkeudesta Everestin pohjoisseinämän rinteeltä. Ruumis oli säilynyt erittäin hyvin vuoriston olosuhteissa. Retkikunnan jäsenet tiesivät, että Mallorylla tai Irvinellä oli ollut mukanaan Kodakin kamera, mutta sitä ei löytynyt. Kameran filmi voisi ratkaista arvoituksen siitä, pääsivätkö Mallory tai Irvine koskaan huipulle. Tutkittuaan Malloryn ruumiin ja henkilökohtaiset tavarat retkikunta piti hänelle anglikaanisen muistojumalanpalveluksen ja hautasi hänet löytöpaikalleen.


title: George Mallory

text: 1900-luvulla epäiltiin yleisesti, etteivät vuorikiipeilijöiden luonnonmateriaaleista tehdyt asusteet olisi olleet riittävän käyttökelpoisia Everestin ankariin olosuhteisiin. BBC testasi varusteita 2006 ja havaitsi Malloryn ja Irvinen käyttämät vaatteet 20 prosenttia ja heidän käyttämänsä jalkineet 40 prosenttia kevyemmiksi kuin nykyaikaisista materiaaleista valmistetut ja yhtä hyvin säältä suojaaviksi.


title: Bellevue (Zürich)

text: Bellevue on iso, keskeinen aukio sekä liikenteen solmukohta Zürichin sydämessä Sveitsissä. Sen lähellä sijaitsee muun muassa Zürichin ooppera. Paikka on saanut nimensä Grandhotel Bellevuelta, joka rakennettiin 1856, ja on nykyään restauroitu entisenlaiseksi.


title: Fredrik Eklund

text: Fredrik Eklund (s. 17. tammikuuta 1977 Tukholma) on ruotsalainen entinen pornonäyttelijä, joka käytti taiteilijanimeä Tag Eriksson. Eklundin elokuvat saavuttivat suhteellisen suurta kaupallista menestystä ja Eklund valittiin Vuoden pornotähdeksi vuonna 2003 roolistaan elokuvassa "The Hole". Pornouraltaan Eklund siirtyi Core Group Marketing -yhtiön kiinteistönvälittäjäksi New Yorkiin ja julkaisi yhden omaelämäkerrallisen romaanin.


title: Kristen Bjorn

text: Kristen Bjorn (s. 12. lokakuuta 1957 Lontoo, Iso-Britannia) on homopornon tuottaja ja ohjaaja. Bjorn on aiemmin myös esiintynyt alan tuotannoissa. Tunnusomaista Kristen Bjornin tuotannolle on rajun miehekkäät näyttelijät ja tapahtumapaikkoina eksoottiset ympäristöt ympäri maailmaa.


title: Kotkan Satama

text: Kotkan Satama Oy oli Kotkassa satamatoimintaa harjoittanut yhtiö, jonka omisti Kotkan kaupunki. Yhtiökonserniin kuului Kotkan Satama Oy:n lisäksi sen kokonaan omistama Kotkan Satamatalot Oy. Toimitusjohtajana oli Kimmo Naski vuosina 2002–2011. Kotkan Satama Oy ja Haminan Satama Oy yhdistyivät 1. toukokuuta 2011 HaminaKotka Satama Oy:ksi. Molempien kaupunkien kaupunginvaltuustot hyväksyivät yhdistymisen 8. marraskuuta 2010.


title: Kotkan Satama

text: Sataman toimistokeskus Merituuli on nykyisin HaminaKotka Satama Oy:n pääkonttori. Se sijaitsee Mussalon satama-alueella. Siellä toimivat Tulli, VR Transpointin toimisto ja yhteensä viitisenkymmentä logistiikka-alan yritystä. Rakennuksen matala osa on valmistunut vuonna 2000 ja myöhemmin sen sivuille on rakennettu torniosat Pohjoiskorkia ja Lounatkorkia.


title: Kotkan Satama

text: Liikennemäärältään Kotkan satama oli Suomen toiseksi suurin yleissatama vuonna 2008. Liikennemäärästä viennin osuus oli 43,6 %, tuonnin 25,3 %, kauttakulun 29 % ja kotimaan liikenteen 2,1 %. Konttiliikenteessä Kotkan satama oli vuonna 2008 Suomen suurin, jonka kautta kulki noin 40 % Suomen satamien konttiliikenteestä ja myös autojen tuonti- ja transitosatamana se oli Suomen suurin.


title: Kotkan Satama

text: Kotkan satamasta on säännölliset yhteydet muun muassa Göteborgin, Tallinnan, Lyypekin, Hampurin, Bremenin, Amsterdamin, Rotterdamin, Tilburyn, Hullin, Pietarin ja Antwerpenin satamiin.


title: Kotkan Satama

text: Kotkan Sataman palveluksessa oli keskimäärin 60 henkilöä vuonna 2008. Käytännön työ satamassa tehdään yli sadan yrityksen kanssa ja satama-alueella työskentelee eri yritysten työntekijöitä yli 3 000.


title: Kotkan Satama

text: Kotkan Satama Oy:n satamiin kuului neljä satamanosaa eli Mussalon satama, Hietasen satama (mukaan lukien Hietanen Etelä), Kantasatama ja Sunilan satama (yhteisomistuksessa Sunila Oy:n) kanssa. Tonnimäärältään suurimmat satamat olivat Mussalo ja Hietanen. Satamat kuuluvat nykyisin Haminakotka Satama Oy:n satamanosiin.


title: Muzeum Sztuki

text: Muzeum Sztuki on modernin taiteen museo Łódźissa Puolassa. Se perustettiin 1920-luvun lopulla ja on yksi maailman ensimmäisistä modernin taiteen museoista. Ensimmäinen pysyvä näyttely avattiin vuonna 1931. Museo avattiin uusissa tiloissa marraskuussa 2008 vanhalla Łódźin Manufaktura-teollisuusalueella


title: Muzeum Sztuki

text: Museon varhaisin kokoelma perustui pääasiassa vuonna 1928 lahjoitettuun Kazimierz Bartoszewiczin suvun kirjojen, puolalaisten maalausten ja arkistokokoelmaan. Museon luonnetta määritteli kansainvälisen modernin taiteen kokoelma, jota kartutti ”a.r.” -ryhmä vuodesta 1929. Ryhmä onnistui keräämään yhteensä 111 teoksen kokoelman huomattavaa puolalaista ja kansainvälistä avantgarde-taidetta 1920- ja 1930-luvuilta. Edustettuina ovat kubismi, futurismi, konstruktivismi, purismi ja neoplastisismi sekä surrealismi.


title: Muzeum Sztuki

text:
Toisen maailmansodan jälkeen museo sai uudet tilat, sekä vuonna 1950 valtion hyväksynnän ja nykyisen nimensä. Museo toimi myös sodan jälkeen läheisessä yhteistyössä taiteilijoiden kanssa. Vuonna 1957 saatiin eri nykytaiteen suuntauksia edustavien kansainvälisten avantgarde-taiteilijoiden teoksia Pariisista. Vuonna 1975 lontoolaisen taidegallerian omistaja lahjoitti nuorten brittiläisten taiteilijoiden teoksia museolle. Joseph Beuys vieraili museossa vuonna 1981 ja lahjoitti yli tuhat teostaan osaksi museon arkistoa Polentransport-tapahtumassa. Samana vuonna Solidaarisuus-liike tallensi pysyvästi kansainvälisen taiteilijatapahtuman kokoelman teoksia museolle. Vuonna 1982 aloitettiin yhteistyö amerikkalaisten taiteilijoiden, ruotsalaisen Pontus Hultenin ja varsovalaisen Foksal-gallerian kanssa.
Museo katsoo tehtäväkseen luoda nykykatsojalle edellytyksiä viestiä menneiden ja nykyisten sukupolvien taideteosten kanssa, sekä sen kautta herättää heidän kykynsä tarkastella, ymmärtää ja tuntea itsenäisesti ympäröivää todellisuutta. Museo edistää taidetta oleellisena sosiaalisen elämän osana, joka saa ihmisten olemassaolon täydellisemmäksi ja arvokkaammaksi.


title: Muzeum Sztuki

text: Museo toteuttaa tehtäväänsä keräämällä, konservoimalla ja tuomalla esiin kokoelmaa. Lisäksi se toteuttaa taiteellisia hankkeita, sekä laajemmin ymmärrettynä tieteellisiä, kasvatuksellisia ja popularisointitoimintoja. Museon historia on ollut lähellä avantgarden historiaa, joten se korostaa erityisesti progressiivisten taideilmiöiden edistämistä ja yhteistyötä niiden tekijöiden kanssa.


title: Edvin Wirén

text: Edvin Johannes Wirén (25. syyskuuta 1885 Askola – 9. toukokuuta 1950 Kööpenhamina, Tanska) oli suomalainen pappi ja ruotsiksi sekä suomeksi kirjoittanut uskonnollinen kirjailija.


title: Edvin Wirén

text: Wirénin vanhemmat olivat kansakoulun opettaja Johannes Wirén ja Maria Lovisa Gustafsson. Hän pääsi ylioppilaaksi 1905 ja hänet vihittiin papiksi 1909. Wirén oli Pietarin luterilaisen evankelisen yhdistyksen saarnaajana ja evankelisen kaupunki lähetyksen suomalaisena ja ruotsalaisena saarnaajana 1911–1916. Hän toimi Helsingin diakonissalaitoksen apulaispappina vuodesta 1917 ja johtajana vuoteen 1950 saakka. Wirén oli "Ebeneserkodin" johtokunnan jäsen 1922–1950 ja puheenjohtaja 1931–1950 sekä kuului Helsingin kaupungin lastentarhain johtokuntaan vuosina 1926–1947.


title: Edvin Wirén

text: Wirén sai teologian kunniatohtorin arvon 1945.


title: Ning

text: Ning on verkkopalvelu, jonka avulla käyttäjät voivat tehdä omia sosiaalisia verkkosivuja ja yhteisöjä. Ningin on perustanut Mosaic ja Netscape selaimista sekä ohjelmistoyritys Opswaresta tunnettu Marc Andreessen sekä Ningin nykyinen toimitusjohtaja Gina Bianchini. Ning julkaistiin elokuussa 2005.


title: Ning

text: Ning verkkopalvelulla oli elokuussa 2008 puoli miljoonaa eri yhteisöä.


title: Ning

text: Ningin verkkopalvelut muuttuvat maksullisiksi: Lisenssin pystyi hankkimaan 20. heinäkuuta 2010 – 20. elokuuta 2010 välisenä aikana.


title: Raskas patteristo 1

text: Raskas patteristo 1 eli Rask.Psto 1 kuului Suomen armeijan kenttätykistöön. Se perustettiin talvisodassa Vaasassa ja jatkosodassa Kurikassa ja oli jatkosodassa Päämajan alainen yksikkö. Rask.Psto 1 osallistui talvisotaan ja jatkosotaan, mutta sen miehistö oli talvi- ja jatkosodassa täysin erilainen. Talvisodassa ko. patteristo muodostui ruotsinkielisistä ja jatkosodassa suomenkielisistä miehistä. Raskaan patteriston 1:n perustaminen jatkosodassa alkoi 17. kesäkuuta 1941 kokoontumisella Kurikan kirkolle. Patteristoon kuului 520 miestä. Patteristo koostui suurelta osin kurikkalaisista miehistä, mutta siinä oli monia miehiä myös lähipitäjistä ja myös muualta Suomesta. Alkuvaiheesa patteristoa komensi Heimo Hukki ja vuoden 1942 alusta Arvo Kervinen. 1. patterin päällikkönä toimi Artturi Röytövaara, sittenmin Gylling, 2. patterin päällikkönä Juho Oksa ja 3. patterin päällikkönä ensin Ilmari Kukkula ja lopuksi Martti Kasari. Matka sotaan alkoi Kurikan asemalta 24./25. kesäkuuta 1941, josta patteristo matkasi junalla Seinäjoen ja Haapamäen kautta Jyväskylään, josta saatiin kunnostetut 155 H 17 haupitsit 12 kpl mukaan. Varsinainen sotataival alkoi Wärsilästä heinäkuun alussa 1941 ja eteni itään "koukaten" etelään syyskuussa 1941, kun patteristo tuki Tuuloajoen ylimenohyökkäystä. Sieltä matka jatkui kohti Prääsää, johon patteristo saapui 15.syyskuuta. Matka jatkui muun muassa Suojun ja Kontupohjan kautta Karkumäkeen, joka vallattiin joulukuun alussa 1941. Sen jälkeen patteristo taisteli pohjoisessa Krivillä kunnes siirretiin Syvärin eteläpuolelle Baraniin helmikuussa 1942. Siellä patteristo oli asemissa aina kesäkuuhun 1944, jolloin se siirrettiin Juustilaan, jossa se otti osaa Tali-Ihantilan taisteluihin. Sieltä se siirrettiin elokuussa 1944 lepoon Luumäelle, josta patteristo kotiutettiin marraskuussa 1944. Raskas patteristo 1 taisteli usean divisioonan tukena ja sitä liikuteltiin tarpeen mukaan muiden yksiköiden mukaan. Ammuskulutus jatkosodan aikana oli yli 200 000 laukausta. Maksimikantama oli 11 km. Tulinopeus oli max. 4 lauk/min per tykki.


title: Raskas patteristo 1

text: Patteristolla oli käytössä raskaat kanuunat:


title: Raskas patteristo 1

text: Koska Rask.Psto 1 oli suoraan Päämajan alainen yksikkö, sillä oli suhteellisen hyvä varustus ja sen vuoksi se määrättiin usein aika hankaliin taistelupaikkoihin.


title: Raskas patteristo 1

text: Rask.Psto 1 rakentui suurelta osin kurikkalaisista miehistä. Patteristolla oli käytössä raskaat haupitsit 155 H/17. Niiden kantama oli noin 10 km. Yksi haupitsi painoi noin 3 tonnia ja käytettyjen ammuksien paino oli noin 45 kg. Kyseiset raskaat haupitsit olivat hevosvetoisiksi tehdyt, mutta ne modifioitiin moottorivetoisiksi. Patteristolla oli käytössä jatkosodassa Kurikasta ja lähipitäjistä kutsuttuja automiehiä kuorma-autoineen sekä joitakin uusia Citroen kuorma-autoja.


title: Raskas patteristo 1

text: Rask.Psto 1:een kuului sodan aikana kolme tulipatteria:Kuhunkin tulipatteriin kuului tulenjohtue. Tulenjohtueessa olivat:


title: Raskas patteristo 1

text: tulenjohtaja


title: Raskas patteristo 1

text: aputulenjohtaja


title: Raskas patteristo 1

text:
Tulenjohtueella oli käytössä neljä ajoneuvoa.
Raskaan Patteriston patterissa saattoi olla kaksi tulenjohtuetta, joskaan ei kaikissa tapauksissa.


title: Henrik Hildén

text: Knut Henrik Hildén (25. kesäkuuta 1884 Helsinki – 17. maaliskuuta 1932 Helsinki) oli suomenruotsalainen kirjailija ja esteetikko.


title: Henrik Hildén

text: Hildénin vanhemmat olivat kauppias Henrik Johan Hildén ja Olga Alexandra Jansson. Hän pääsi ylioppilaaksi 1901 ja valmistui filosofian kandidaatiksi 1906 sekä lisensiaatiksi ja tohtoriksi 1921. Hildén toimi Helsingin yliopiston dosenttina 1926 ja oli näyttämötaiteen asiantuntijalautakunnan jäsenenä 1927–1932.


title: Aikapommi

text: Aikapommi on räjähde, joka on asennettu toimimaan määrätyllä hetkellä.


title: Aikapommi

text: Yksinkertaisin aikapommi on niin sanottu umpisytytin: se on kaksiosainen tynnyri, jonka toisessa päässä on räjähde ja toisessa seiniin kiinnitetty sytytyslanka. Tynnyri on suojattu pietyllä purjekankaalla, joka on jätetty tulpanreiän kohdalta avoimeksi. Sytyttämisen jälkeen purjekankaalla päällystetty tulppa kastetaan sulaan pikeen ja lyödään kiinni, peitetään pikikerroksella ja sen jälkeen purjeentekijä ompelee suojuksen kiinni tihein tikein. Ommel pietään ja pommi on valmis. Nyt se voidaan laskea paikalleen.


title: Aikapommi

text: Menetelmää käytettiin hylkyjen avaamiseen räjäyttämällä tavaran pelastamiseksi tai vaaran aiheuttavien hylkyjen poistamiseksi.


title: Aikapommi

text: Menetelmä oli tavattoman vaarallinen: paloaika oli täysin arvaamaton koska vähähappisessa tilassa kipinä saattoi hyppiä jopa kierroksia yli ja panos saattoi räjähtää aivan ennen aikojaan.


title: Aikapommi

text: Siksi muun muassa Royal George -hylyn tuhoamisessa käytettiinkin pinnalta toimivia sähkösytyttimiä.


title: Aikapommi

text: Kellolaitetta käyttävä sytytin keksittiin lukemattomia kertoja, mutta koska kellot tehtiin yksilökappaleina ratkaisu oli liian kallis – kunnes räjäytystarvikkeita alettiin valmistaa tarpeen kasvaessa teollisesti. Aiemmin ne tehtiin vakiotarvikkeista soveltamalla, ja joka hylkymestarilla tai tykkialiupseerilla oli omat menetelmänsä.


title: Aikapommi

text: Kehityksen kulkiessa ilmaantuivat myös kemialliset aikasytyttimet: niissä tavallisin on happosytytin, jossa on lasikapseliin pakattua voimakasta happoa. Kun kapseli rikotaan, happo pääsee sytyttimeen jossa se syövyttää metallisäpin poikki, ja säpin katketessa jousiviritteinen iskuri räjäyttää nallin. Aika säädetään vaihtelemalla säpin paksuutta mutta tavallisin on noin viisitoista minuuttia.


title: Aikapommi

text: Tällaista aikasytytintä käytti muun muassa ylieversti Claus von Stauffenberg tehdessään Adolf Hitleriä vastaan epäonnistuneen murhayrityksen: sytytin toimi, mutta aivan vahingossa pommisalkku osui vahvan tammilevyn taakse joka suojasikin Hitleriä ratkaisevasti.


title: Edward N. Zalta

text: Edward N. Zalta (s. 1952) on yhdysvaltalainen filosofi, joka toimii tutkijana Stanfordin yliopiston Center for the Study of Language and Information -tutkimuskeskuksessa. Hänen erikoisalojaan ovat metafysiikka, tietoteoria, logiikan filosofia, kielifilosofia, intensionaalinen logiikka, matematiikan filosofia ja mielenfilosofia.


title: Edward N. Zalta

text: Zalta väitteli tohtoriksi filosofiasta Massachusettsin yliopistosta (Amherst). Hän on opettanut Stanfordin lisäksi Ricen, Salzburgin ja Aucklandin yliopistoissa, ja luennoinut monissa muissa yliopistoissa useassa eri maassa. Zalta on "Stanford Encyclopedia of Philosophyn" päätoimittaja.


title: Edward N. Zalta

text: Zaltan tunnetuin filosofinen kanta koskee abstrakteja olioita. Zaltan mukaan jotkut oliot (tavalliset konkreettiset oliot ympärillämme, kuten pöydät ja tuolit) ”ilmentävät” ("exemplify") ominaisuuksia, kun taas jotkut (abstraktit oliot, kuten luvut, sekä oliot, joita jotkut pitäisivät olemattomina, kuten pyöreä neliö) ainoastaan ”enkoodaavat” ("encode") ominaisuuksia. Ominaisuuksia ilmentävistä olioista tiedetään perinteisten empiiristen menetelmien kautta, kun taas ominaisuuksia enkoodaavista olioista tiedetään tiettyjen yksinkertaisten aksioomien joukon kautta. Jokaista ominaisuusjoukkoa vastaa täsmälleen yksi olio, joka enkoodaa juuri tämän ominaisuusjoukon, eikä muita. Kanta on sukua Alexius Meinongin ja Ernst Mallyn ajatuksille.


title: Pellucidar

text: Pellucidar on kirjailija Edgar Rice Burroughsin luoma kuvitteellinen maailma Maapallon sisäpinnalla. Burroughsin Pellucidar-kirjasarjassa ilmestyi seitsemän teosta.


title: Pellucidar

text: Sarjan pääsankarit ovat David Innes ja Abner Perry, jotka porautuvat maan sisään erityisellä kaira-aluksella etsiäkseen hiili- ja malmiesiintymiä mutta päätyvätkin Pellucidariin. He ovat enemmän päättäväisiä etsijöitä kuin varsinaisia sankareita. Innesistä tulee Pellucidarin keisari, Perry on sivilisaation rakentaja. Toisen osan lopussa rakennetaan jo rautatietä, kolmannessa kohdataan jo musketin tuntevia merirosvoja, korsarilaisia. Neljännessä korsarilaisten vankina ollut Innes palaa Tarzanin ja tämän ystävien avulla Sarimaahan. Teokset piti alun alkaen julkaista suomeksi noin vuoden välein, mutta suunnitelma jäi toteutumatta kääntäjä Seppo Ilmarin kuollessa liikenneonnettomuudessa vuonna 1982. Hänen poikansa Don Engström käänsi kolmannen osan loppuun. Pääkääntäjän kuoltua kustannusyhtiö Taikajousi kuitenkin luopui loppujen teosten suomeksi julkaisusta, samoin kuin Ilmarin aiemmin lupaamasta Venus-kirjojen kääntämisestä


title: Pellucidar

text: Edgar Rice Burroughs esittelee Pellucidarin samannimisessä kirjasarjassaan.


title: Pellucidar

text: Pellucidarin aurinko on Maapallon keskipisteessä ja maailmassa vallitsee ainainen päivä. Siksi siellä matkat mitataan syömisten ja nukkumisten lukumäärillä - ei maailman täsmällisin menetelmä.


title: Pellucidar

text: Pellucidarissa elää karvaisia apinaihmisiä, muinaisia dinosauruksia, luolakarhuja ja muita sukupuuttoon kuolleita eläimiä. Hyvin merkittävä laji ovat maharit, lentävät liskot, jotka orjuuttavat vielä kivikaudessa eläviä ihmisiä.


title: Pellucidar

text: David Innes ja Abner Perry löytävät Pellucidarin porautuessaan maahan erikoisaluksella, jonka tarkoitus on etsiä uusia hiiliesiintymiä. Alusta ei voi ohjata, ja kolmessa päivässä se läpäisee maan kuoren.


title: Pellucidar

text:
Monien vaiheiden jälkeen Innesistä tulee Pellucidarin keisari ja Perry alkaa rakentaa sivilisaatiota.
John Eric Holmes on kirjoittanut kaksi Pellucidar-romaania. "Mahars of Pellucidar" ilmestyi perikunnan luvalla 1976. Hän kirjoitti myös jatko-osa "Red Axe of Pellucidar", mutta ei koskaan saanut siihen julkaisulupaa. Siitä ilmestyi 1993 hyvin pieni painos (15 kappaletta).


title: Pellucidar

text: Sarjan ensimmäisestä romaanista tehtiin elokuva "Taistelu maan syvyyksissä" ("At the Earth's Core", 1976). Sen ohjasi Kevin Connor ja pääosissa olivat Peter Cushing ja Doug McClure.


title: Kapuajat

text: Kapuajat ("Upucerthia") on orneerojen heimoon kuuluva lintusuku. Sukuun kuuluu 4 lajia.


title: Adelen rengas

text: Lukuteoriassa adelen rengas on topologinen rengas, joka on rakennettu joko rationaalilukujen kunnan päälle tai yleisemmin algebrallisen lukukunnan päälle. Se sisältää kaikki kyseisen kunnan täydellistymät.


title: Adelen rengas

text: Sana adele on lyhenne sanoista additiivinen idele. Adeleita kutsuttiin ennen valuaatiovektoreiksi tai uudelleenosituksiksi ennen 1950-lukua.


title: Adelen rengas

text:
Kokonaislukujen proäärellinen täydellistymä formula_1 on käänteinen raja-arvo renkaista formula_2:
Kiinalaisen jäännöslauseen mukaan se on isomorfinen kaikkien p-adisten lukujen renkaiden tulon
kanssa.


title: Adelen rengas

text: Kokonaisadeleiden rengas "A" on tulo


title: Adelen rengas

text:
Rationaaliadeleiden rengas "A" on tensoritulo
(topologisoitu siten, että "A" on avoin alirengas). Yleisemmin adeleiden rengas "A", missä "K" on mielivaltainen algebrallinen lukukunta, on tensoritulo
(topologia annettu ottamalla tulo A:sta deg("K") kertaa).


title: Tohtori Mustajärvi

text: Tohtori Mustajärvi on suomalaisen Popeda-yhtyeen kappale ja single, joka julkaistiin 9. heinäkuuta 2001. Se oli mukana jo huhtikuussa ilmestyneellä albumilla "Just!".


title: Tohtori Mustajärvi

text: Kappaleen on säveltänyt kitaristi Costello Hautamäki ja sanoittanut laulaja Pate Mustajärvi. Siitä onkin tullut yhtyeen suosituimpia kappaleita, etenkin keikoilla. Se on "Kun mies unelmoi" -kappaleen ohella ainoa "Just!" -albumilta keikkaohjelmistoon otettu kappale.


title: BAM

text: BAM on keraaminen seos , joka muodostuu alumiinin, magnesiumin ja boorin seoksesta (AlMgB) (eli alumiinimagnesiumboridista) sekä titaanidiboridista (TiB). Se on kolmanneksi kovin tunnettu materiaali timantin ja kuutiohilaisen boorinitridin jälkeen. Sen kitkakerroin on vain 0,02 eli huomattavasti pienempi kuin teflonin kitkakerroin 0,05.


title: BAM

text: Itsevoiteleva päällyste BAM keksittiin vahingossa vuonna 1999.


title: Vesa Punkari

text: Vesa Punkari (s. 23. joulukuuta 1976) on salibandyn maailmanmestari ja entinen suomalainen salibandyn huippupelaaja.


title: Vesa Punkari

text: Vesa Punkari pelasi Suomen salibandyliigassa yhteensä yhdeksän kautta, 188 runkosarjan ottelua sekä 55 Playoff ottelua. Salibandyliigassa hän on edustanut kausina 1995-1998 ja 2003-2006 Tamperelaista Gunnersia sekä kausina 2008-2011 Tamperelaista Classicia. Kaudet 1998-2003 Punkari pelasi Ruotsin pääsarjassa (SSL) ja kaudet 2006-2008 Sveitsin pääsarjassa (NLA). Punkari aateloitiin Salibandyliigan Legenda-pelaajaksi vuonna 2016.


title: Vesa Punkari

text: "Pelaajatilastot"


title: Vesa Punkari

text: Kaudet 1998-2003 Punkari pelasi Ruotsissa Karlstadissa, Finspångissa sekä Tukholmalaisessa Balrog Oilersissa. Ruotsin pääsarjassa yhteensä 105 runkosarjan ottelua ja 26 Playoff ottelua pelanneen suomalaisen saavutuksina on hopeaa finaaleista Balrogin kanssa v. 2002 sekä kaksi pronssia. Kaudet 2006-2008 hän pelasi Sveitsin pääsarjassa (NLA) yhteensä 35 runkosarjan ottelua ja 16 Playoff ottelua edustaen, Bernin Kantonin joukkuetta SV Wiler-Ersigeniä, jonka riveissä voitti kaksi peräkkäistä mestaruutta. Kaudella 2007 Punkari pelasi Wiler-Ersigenin paidassa salibandyn Euroopan Cupissa jossa hänet valittin turnauksen Allstars puolustajaksi.


title: Vesa Punkari

text: Maajoukkueurallaan Punkari edusti Suomea yhteensä 105 maaottelussa ja 7 MM-kisoissa. Hän voitti Suomen paidassa maailmanmestaruuden vuonna 2008 Prahassa, Tšekin MM-kisoissa ja on lisäksi saavuttanut 4 MM-hopeaa ja 2 MM-pronssia. MM-kisojen Allstars puolustajaksi Punkari valittiin Norjan kisoissa vuonna 2000. Kansainvälisissä maaotteluissa hän on tehnyt 38 maalia ja antanut 24 maaliin johtanutta syöttöä eli yhteensä 62 pistettä.


title: Petri Sakari

text: Petri Kullervo Sakari (s. 25. marraskuuta 1958 Helsinki) on suomalainen viulisti ja kapellimestari.


title: Petri Sakari

text: Sakari opiskeli musiikkia Tampereen konservatoriossa 1970–1986, Sibelius-Akatemiassa 1979–1986 ja Yhdysvalloissa Aspenin musiikkikoulussa 1979–1980 opettajanaan Murry Sidlin. Sakari suoritti Sibelius-Akatemiassa kapellimestaridiplomin 1981 Jorma Panulan kapellimestariluokalla ja viuludiplomin 1986. Lisäoppia hän hankki mestarikursseilta Italian Sienassa, jossa häntä opetti Franco Ferrara, ja Sveitsin Luzernissa opettajanaan Rafael Kubelík.


title: Petri Sakari

text: Sakari aloitti kapellimestariuransa Ylioppilaskunnan Soittajissa 1979–1985 ja Vaasan kaupunginorkesterissa, jota hän johti 1983–1984. Islannin sinfoniaorkesterin ylikapellimestarina ja taiteellisena johtajana hän toimi 1988–1992 ja 1996–1998, ja päävierailijana 1993–1996. Lohjan kaupunginorkesterin kapellimestarina hän oli 1993–1999, Ruotsalaisen kamariorkesterin päävierailijana 1995–1997 ja Gävlen sinfoniaorkesterin ylikapellimestarina ja taiteellisena johtajana 2000–2004. Pori Sinfoniettan taiteellisena koordinaattorina Sakari toimi 2005–2006. Turun filharmonisen orkesterin vierailijana ja taiteellisena neuvonantajana hän toimi 2006 ja orkesterin ylikapellimestarina ja taiteellisena johtajana hän aloitti tammikuussa 2007.


title: Petri Sakari

text: Sakari on johtanut lukuisia sinfoniaorkestereita Euroopassa, Singaporessa, Yhdysvalloissa, Meksikossa ja Brasiliassa. Yhdistyneessä kuningaskunnassa hän on johtanut muun muassa BBC:n Walesin kansallisorkesteria ja Bournemouthin sinfoniaorkesteria. Saksassa hän on toiminut Stuttgartin ja Saarbrückenin radion sinfoniaorkesterin sekä Itävallassa Wienin radion sinfoniaorkesterin kapellimestarina.


title: Petri Sakari

text: Ooppera- ja balettiesityksiä Sakari on johtanut muun muassa Suomen Kansallisoopperassa, Tukholman kuninkaallisessa oopperassa sekä Göteborgin ja Islannin oopperassa. Hän on levyttänyt kaikki Leevi Madetojan ja Jean Sibeliuksen sinfoniat sekä Hugo Alfvénin, Franz Berwaldin, Edvard Griegin, Uuno Klamin ja Jón Leifsin musiikkia.


title: Hietasimpukka

text: Hietasimpukka ("Mya arenaria") on noin 5 cm:n mittainen, pohjaan kaivautuneena elävä suolaisen veden simpukkalaji. Väriltään se on likaisenvaalea ja muodoltaan pitkänomaisen soikea. Se kaivautuu pohjamutaan jopa 20 cm:n syvyyteen ja työntää sieltä hengitys- ja ravintoputkensa pohjan pintaan. Hietasimpukka on yksi viidestä Suomen vesillä Itämeressä tavattavasta mereisestä simpukkalajista.


title: Hietasimpukka

text: Hietasimpukka on alun perin kotoisin Pohjois-Amerikan Atlantin rannikolta. Kotiseudullaan hietasimpukkaa kerätään kaupallisesti ihmisravinnoksi erityisesti Uudessa Englannissa.


title: Hietasimpukka

text: Amerikasta hietasimpukka on tulokaslajina levinnyt Eurooppaan viimeistään 1500-luvulla, mutta mahdollisesti jo muutamaa vuosisataa aiemmin. Se on ihmisen mukana levinnyt myös Tyynen valtameren puolelle.


title: Hietasimpukka

text: Hietasimpukan tieteellisen nimen mukaan on saanut nimensä Itämeren nykyinen geologinen vaihe Myameri.


title: Ikuistetut hetket

text: Ikuistetut hetket ("Maria Larssons eviga ögonblick") on ruotsalaisen elokuvaohjaajan Jan Troellin elokuva vuodelta 2008. Elokuvan pääosaa esittää suomalainen näyttelijä Maria Heiskanen. Muissa osissa näyttelevät muun muassa Mikael Persbrandt ja Jesper Christensen.


title: Ikuistetut hetket

text: Tositapahtumiin perustuva elokuva sijoittuu 1900-luvun alun Ruotsiin ja kertoo, kuinka kameran arvonnassa voittaneen työväenluokkaisen Maria Larssonin elämä mullistuu.


title: Ikuistetut hetket

text: Espanjassa Valladolidin elokuvafestivaaleilla Maria Heiskanen sai osastaan parhaan naispääosan palkinnon ja Jan Troell palkinnon parhaasta kuvauksesta. "Ikuistetut hetket" oli Ruotsin vuoden 2009 Oscar-ehdokas ulkomaisten elokuvien sarjassa. Elokuvan Suomen ensi-ilta oli 7. marraskuuta 2008.


title: Ikuistetut hetket

text: Erään kriitikon mukaan elokuva on Troellin vahvimpia. Heiskanen ja Persbrandt näyttelevät hänen arvionsa mukaan upeasti.


title: Symbolinen logiikka

text: Symbolinen logiikka on matematiikkaa sivuava logiikan osa, joka tutkii merkkijonoina esitettyjen symbolien puhtaita formaaleja ominaisuuksia. Sille on kaksi tarkoitusta. Ensiksi, filosofisesta logiikan näkökulmasta symbolisen logiikan symbolien nähdään esittävän sanoja. Toiseksi, tietojenkäsittelytieteen näkökulmasta symbolisen logiikan säännöissä käsiteltävät symbolit ovat tietojenkäsittelyprosessin elementtejä.


title: Symbolinen logiikka

text: Symbolinen logiikka jaetaan tavallisesti kahteen alaosaan, propositiologiikkaan ja predikaattilogiikkaan. Muita muotoja ovat temporaalilogiikka, modaalilogiikka ja sumea logiikka.


title: Symbolinen logiikka

text:
Propositiologiikka tutkii lauseiden ominaisuuksia niiden sisältämien vakioiden ja muuttujaviittausten, kuten A, B, C, ... sekä viiden operaattorin, "ja" (AND), "tai" (OR), "jos...niin" [IMPLIES), "jos ja vain jos"' (EQUALS) sekä "ei" (NOT) perusteella. Vastaavat logiikan operaatiot ovat konjunktio, disjunktio, implikaatio, ekvivalenssi, sekä negaatio eli kielto. Näistä muut paitsi "ei" ovat binaarisia operaatioita. Operaatioiden merkitystä kuvataan totuusarvotaulukoilla.
Predikaattilogiikka on propositiologiikan laajennus, joka tuo mukaan muuttujat, lauseet eli predikaatit. Muuttujat esitetään yleensä pienellä alkukirjaimella "x", "y", "z" jne, kun taas predikaatit esitetään isolla alkukirjaimella, esimerkiksi P("x") or Q("y","z"). Sen lisäksi predikaattilogiikkaan liittyvät kvanttorit, jotka kuvaavat tapauksia "kaikki" (universaalikvanttori formula_1) ja "on olemassa" (eksistenssikvanttori formula_2).


title: Symbolinen logiikka

text: Prolog-ohjelmointikieli soveltaa predikaattilogiikkaa, joten se tukee myös symbolista logiikka ja samalla ohjelmointia. Prolog ohjelmat kuvaavat suhteita käyttäen klausuuleja (englanniksi clause). Pelkistettynä Prolog rajoittuu Hornin klausuuleihin, mikä on Turing-vahva ensimmäisen kertaluvun predikaattilogiikan osajoukko. Siinä on kaksi lausetyyppiä: faktat ja säännöt. Sääntö on muotoa:


title: Symbolinen logiikka

text:
Se luetaan seuraavasti "Otsikko on tosi, jos Runko tulee todeksi". Säännön runko koostuu predikaattikutsuista, joita sanotaan säännön tavoitteiksi (goal).
Prologin sisäänrakennettu toiminto pilkku (codice_1) tarkoittaa logiikan konjuktiota, kun taas puolipiste (codice_2) tarkoittaa disjunktiota. Konjunktioita ja disjunktioita voi esiintyä runko-osassa, mutta ei säännön otsikossa.


title: Symbolinen logiikka

text: Sellaisia lauseita, joissa ei ole runko-osaa, kutsutaan faktoiksi. Esimerkiksi tom on kissa:


title: Symbolinen logiikka

text: Fakta toimii kuten pelkistetty relaatiotietokanta. Niinpä Prologilta voidaan kysyä kaikkien kissojen nimet yksitellen:


title: Symbolinen logiikka

text: Prologin suoritus käynnistyy yhdellä tavoitteella, joita kutsutaan kyselyksi. Prologin päättelykone pyrkii löytämään resoluutioperiaatteen mukaan kielteisen ehdon.


title: Symbolinen logiikka

text:
Jos negaatiota ei löydykään, siitä seuraa, että kysely voimassa olevine muuttuja-arvoineen tulee vahvistetuksi. Näin vastaava looginen ketju ohjelmassa toteutuu. Tällöin kaikki generoidut muuttuja-arvot palautuvat käyttäjälle ja kyselyn sanotaan onnistuneen. Toiminnallisesti Prologin suoritusstrategian voidaan ajatella olevan tyypillisten ohjelmointikielten (Java, C++, Pascal) funktiokutsujen yleistys, mutta erityispiirteenä Prologissa on se, että samalle lauseelle voi olla useita vaihtoehtoisia otsikkoja jopa samoilla argumenteilla. Tällaisessa tapauksessa Prolog luo valinta-pisteen, joka yhdistää eri vaihtoehdot. Sitten Prolog alkaa suorittamaan vaihtoehtoja alusta lukien. Jos tietty vaihtoehto toteutuu - niin sanotusta cut-termistä riippuen - pyritään toteuttamaan myös seuraavat valintapisteen (lauseen) vaihtoehdot tai hyväksytään pelkästään yksi vaihtoehto. Jos yksikin kysely lauseen sisällä epäonnistuu, silloin siihen kohdistuvat muuttuja-arvot kumoutuvat ja suoritus palaa edelliseen valintapisteeseen ja se jatkuu seuraavasta vaihtoehdosta, jos sellaisia on jäljellä. Tätä kumoutumis- ja palautumistoimintoa kutsutaan peräytykseksi.
Esimerkiksi kaikki ihmiset ovat kuolevaisia ja erityisesti kerrotaan, että Sokrates on ihminen:


title: Symbolinen logiikka

text: Seuraava kysely palauttaa tiedon, että Sokrates on kuolevainen, koska hän on ihminen:


title: Glasvegas

text: Glasvegas on Glasgowsta, Skotlannista kotoisin oleva rockyhtye. Yhtyeessä soittavat James Allan (laulu, komppikitara), Rab Allan (soolokitara, taustalaulu), Paul Donoghue (basso, taustalaulu) ja Caroline McKay (rummut). Glasvegas on perustettu vuonna 2001 ja se on julkaissut yhden studioalbumin ja kuusi singleä.


title: Glasvegas

text: Glasvegas kiersi uransa alkupuolella vakituisesti ympäri Skotlantia ja julkaisi ensimmäisen singlensä "I'm Gonna Get Stabbed"/"Ina Lvs Rab" omakustanteena marraskuussa 2004. Samoihin aikoihin alkuperäisrumpali Ryan Ross lähti yhtyeestä ja McKay korvasi hänet. 30. lokakuuta 2006 ilmestyi seuraava single: "Go Square Go!" ja 5. marraskuuta 2007 "Daddy's Gone". Musiikkilehti "NME" valitsi "Daddy's Gonen" vuoden toiseksi parhaaksi singleksi.


title: Glasvegas

text: Yhtyeen neljäs single oli Sane Man -levymerkin kautta 14. helmikuuta 2008 julkaistu "It's My Own Cheating Heart That Makes Me Cry". Tämän jälkeen yhtye siirtyi Columbia-levymerkille ja vastaanotti kaksi viikkoa myöhemmin NME:n Philip Hall Radar -palkinnon.


title: Glasvegas

text: Glasvegas äänitti debyyttialbuminsa New Yorkissa Brooklyn Recording Studioilla ja sen tuottivat James Allan ja Rich Costey. Albumi julkaistiin 8. syyskuuta 2008 ja se sisälsi muun muassa uudelleenäänitetyt "Daddy's Gone", "It's My Own Cheating Heart That Makes Me Cry" ja "I'm Gonna Get Stabbed" (uudella nimellä "Stabbed") kappaleet. Albumin ensimmäinen single oli "Geraldine" ja seuraava "Daddy's Gone". Albumi nousi Britannian ja Irlannin albumilistojen kakkoseksi ja se myi julkaisuviikollaan kultaa.


title: Glasvegas

text: 1. joulukuuta 2008 ilmestyi Glasvegasin joululevy "A Snowflake Fell (And It Felt Like a Kiss)". Kuusi laulua sisältävä EP äänitettiin osittain Romaniassa.


title: Tilauspiste

text: Tilauspiste () on hankinta- ja toimitusketjun piste, jossa kysyntä – usein tilaus – kohdistuu konkreettisesti tuotteeseen. Tilauspiste voi olla esimerkiksi varastossa tai tehtaan lattialla. Tilauspisteen paikka vaikuttaa sekä kustannuksiin että saataviin hyötyihin. Jos esimerkiksi tilaus kohdistuu toimittajan tuotevarastoon, toimitus voidaan hoitaa nopeasti. Nopea toimitus riippuu siis varastosta, jonka pitämisestä syntyy kustannuksia. Mitä laajempi toimittajan tuotevalikoima on, sitä suurempaa varastoa tarvitaan. Toisin sanoen, jos OPP on toimittajan varastossa, voidaan joko suurilla varastokustannuksilla pitää toimitusaika minimissä tai pienentää varastokustannuksia ja hyväksyä toimitusajan kasvamisen riski.


title: Tilauspiste

text: Vastaavasti tilauspisteen siirtäminen toimittajan kokoonpanoon tarkoittaa tasapainoilua nopeuden ja kapasiteetin tarpeen välillä. Tilauspisteen siirto tuotantoon mahdollistaa räätälöinnin, mutta hidastaa toimituksia entisestään.


title: Tilauspiste

text: Tilaupisteen siirto ”taaksepäin” eli toimittajan tuotevarastosta kohti tuotantoprosessin alkupäätä voi hidastaa toimituksia, mutta parantaa toimittajan tuotannon joustoa. Esimerkiksi "ship" tai "pack to order" -käytännöt.


title: Bentley Rhythm Ace

text: Bentley Rhythm Ace on englantilainen elektronisen musiikin yhtye. Yhtyeen perustivat vuonna 1995 Birminghamissa entinen Pop Will Eat Itselfin jäsen Richard March ja Mike Stokes. Bentley Rhythm Ace julkaisi ensimmäisen albuminsa "Bentley Rhythm Ace" vuonna 1997. Albumi nousi Ison-Britannian albumilistan sijalle 13 big beat -singlehitin "Bentley's Gonna Sort You Out" siivittämänä. Yhtyeen toinen albumi, vuonna 2000 Parlophonelle levytetty "For Your Ears Only" ei onnistunut toistamaan edeltäjänsä suosiota ja jäi yhtyeen viimeiseksi levytykseksi.


title: Oulun Polte

text: Oulun Polte (joskus myös PolteOulu) oli oululainen pesäpalloseura. Se perustettiin vuonna 2007. Kaudet 2009-2010 Polte pelasi valtakunnan toiseksi korkeimmalla sarjatasolla Ykköspesiksessä. Joukkueen kotikenttänä toimi Raksilan pesäpallostadion.


title: Oulun Polte

text: Oulun Polte perustettiin vuoden 2007 elokuussa. Virallisesti seuran nimi on Oulun Polte ry, ja se rekisteröitiin 4. syyskuuta 2007. Seuran tarkoituksena oli edistää ja kehittää urheilu- ja liikuntaharrastusta Oulussa ja sen lähialueilla. Poltteen toiminnan on tarkoitus tulla kattamaan lasten, nuorten ja aikuisten kunto- kilpa- ja huippu-urheilu. Ensimmäisenä Poltteen lajivalikoimaan otettettiin pesäpallo. Polte teki yhteistoimintasopimuksen helsinkiläisen Puna-Mustien kanssa. Puna-Mustilla olisi ollut kaksi paikkaa Suomensarjaan kaudeksi. Sopimuksen kautta Polte sai PuMun kakkosjoukkueen sarjapaikan Suomensarjassa.


title: Oulun Polte

text: Poltteen ensimmäinen sarjakausi oli vuonna 2008 ja sarjatasona Suomensarja. Kauteen Polte lähti yhtenä ennakkosuosikkina ja suurin satsauksin. Sen budjetti oli 90 000 euroa, mikä oli 30 000 euroa suurempi kuin millään muulla Suomensarjan joukkueella. Se oli myös suurempi kuin muilla kuudella Pohjoislohkon joukkueella yhteensä. Yleisötavoitteeksi Polte asetti 400 katsojaa. Ennen kauden alkua Poltteen parhaita pelaajia odotettiin olevan Teijo Koivu, Henri Tikkanen ja Pasi Leppäniemi. Koivu valittiinkin kauden aikana B-poikien Itä–Länsi-otteluun. Kovin nimi Poltteen joukkueessa oli kuitenkin kesken kautta saavunut Superpesiskonkari Markus Meriläinen. Pelinjohtajana Poltteella toimi sen avauskaudella Pekka Manninen. Joukkueen kapteenina toimi Heikki Karvonen.


title: Oulun Polte

text: Ensimmäisen virallisen ottelunsa Polte pelasi 24. toukokuuta 2008. Vastassa ollut Kiimingin Urheilijat kaatui vieraissa 0–2 (2–5, 2–3). Seuran historian ensimmäisen juoksun virallisessa ottelussa löi Petteri Karhumaa. Ensimmäisen kotiottelunsa Polte pelasi 27. toukokuuta ja vastassa ollut Muhoksen Pallo-Salamat kaatui jaksoin 2–1 321 katsojan edessä. Kaikkiaan Suomensarjan pohjoislohko meni Poltteelta erittäin hyvin. Se voitti lohkon ja samalla pelaamansa 12 ottelua tehden 177 juoksua ja päästäen 46. Koko sarjassa se kärsi ainoastaan yhden jaksotappion. Eroa toiseksi tulleeseen Muhokseen kertyi 13 pistettä Poltteen pelaajat voittivat myös kaikki tärkeät tilastot. Pohjoislohkon lyöjäkuningas oli Heikki Karvonen 40 juoksullaan. Eniten juoksuja toi Poltteen Sami Laine, jonka 31 juoksua toi voiton etenijätilastossa kahdella juoksulla ennen seurakaveri Henri Tikkasta. Tikkanen voitti kärkilyöntitilaston lukemalla 85, ja eroa seuraavaan syntyi 13 kärkilyöntiä. Tehopistetilastossa Poltteen pelaajat ottivat kolmoisvoiton ja paras oli Karvonen 50 (40 lyötyä + 10 tuotua) pisteellään.


title: Oulun Polte

text: Pohoislohkon voittajana Polte pääsi lohkon välieriin, joissa vastaan asettui Kiimingin Urheilijat. Niissä Polte voitti ensin kotona 2–1 ja sitten vieraissa 0-2. Niinpä se eteni Lohkoloppuotteluihin Lohkoloppuotteluissa vastaan asettui Sotkamon Jymyn kakkosjoukkue. Sotkamo kaatui ensin Oulussa 2-0 ja sitten vieraissa 0–1. Näin Polte selviytyi voitoin 2–0 Ykköspesiksen nousukarsintaan. Nousukarsinnassa vastaan asettui Jyväskylän Lohi. Polte voitti avausottelun 2–0. Seuraavassa ottelussa Lohi oli parempi jaksoin 2–0 ja Polte kärsi historiansa ensimmäisen tappion. Ratkaisevassa ottelussa Polte otti kuitenkin 2–0-voiton ja nousi näin Ykköspesikseen. Samalla Polte teki myös oman yleisäennätyksensä, joka on 348. Jatko-otteluissa Poltteen parhaat eri tilastoissa olivat Heikki Karvonen (14 lyötyä), Ari Nyrhinen (14 lyötyä), Henri Tikkanen (7 tuotua) ja Petteri Jokelainen (40 kärkilyöntiä). Jokelainen myös voitti koko kärkilyöntilaston.


title: Oulun Polte

text: Kauden päätteeksi Polte valitsi parhaaksi pelaajakseen Henri Tikkasen. Tikkanen sai myös parhaan sisäpelaajan palkinnon. Parhaaksi ulkopelaajaksi valittiin Janne Väisänen. Lisäksi palkittuja pelaajia olivat Petteri Karhumaa ja Teijo Koivu.


title: Oulun Polte

text: Ennen kauden 2009 alkua Polte teki farmisopimuksen pääsarjaseura Sotkamon Jymyn kanssa. Poltteen kannalta tärkeä asia tapahtui kuitenkin marraskuussa. Toiminnanjohtaja Mika Myllymäeltä kyseltiin Poltteen mielenkiintoa pelata pesäpallon halli-SM:aa. Yksi paikka SM-hallipesikseen vapautui, kun Seinäjoen Maila-Jussit luopui paikastaan Superpesiksessä. Näin joku Ykköspesiksen seura saisi tuon paikan. Lopulta Polte valittiin mukaan, vaikka muun muassa Kempeleen Kiri olisi ollut halukas hallipeleihin. Niinpä Polte pääsi jo toisella kaudellaan pelaamaan SM-mitaleista. Sen kanssa samassa alkulohkossa pelasivat hallitseva Suomen mestari Pattijoen Urheilijat ja Oulun Lippo. Itse kauteen mahtui sekä hienoja voittoja, että kirveleviä tappioita. Poltteen sijoitus ensimmäisen Ykköspesiksen kauden jälkeen oli seitsemäs pudotuspelipaikan jäädessä vain kolmen pisteen päähän.


title: Oulun Polte

text: Poltteen pelillinen nousujohteisuus jatkui seuraavalla kaudella, kun miesten joukkue raivasi tiensä aina Ykköspesiksen välierävaiheeseen asti. Puolivälierissä Haapajärvi kaatui voitoin 2-0, mutta matka katkesi pääsarjaan noussutta Kankaanpään Mailaa vastaan. Samalla kaudella Poltteeseen perustettiin naisjoukkue, joka aloitti naisten Maakuntasarjassa. Poltteen naisten joukkueessa pelasi kauden aikana monia entisiä supersarjapelaajia, mm. Pauliina Kärnä, Anna Kujanperä ja Jenni Jussila. Poltteen naisten joukkue voitti kaikki kauden aikana pelaamansa ottelut puhtaasti jaksoin 2-0. Juoksusuhde runkosarjassa (14 ottelua) oli tyrmäävä 396-60, joka tekee keskimäärin 28 tehtyä ja 4 päästettyä juoksua / ottelu.


title: Oulun Polte

text: Kauden päätyttyä Oulun Polte luovutti miesten sarjapaikkansa miesten Ykköspesiksessä Oulun Lippo Juniorit ry:lle 18. lokakuuta 2010. Lopulta myös Poltteen naiset luopuivat sarjapaikasta Ykköspesiksessä eikä seuran jatkosta ole tiedotettu.


title: Oulun Polte

text: Viralliset kotisivut


title: Disjunktio

text: Disjunktio on propositiologiikassa kaksipaikkainen looginen konnektiivi, joka vastaa yleiskielen sanaa "tai". Sillä muodostettu yhdistetty lause on tosi, jos ainakin yksi sen yhdistämistä lauseista on tosi, muussa tapauksessa epätosi. Lauseiden "A" ja "B" disjunktiolle käytetään merkintää formula_1.


title: Disjunktio

text: Näin määritellystä disjunktiosta käytetään myös nimitystä "inklusiivinen tai" eli "inklusiivinen disjunktio" erotukseksi eksklusiivisesta disjunktiosta ("joko A tai B, mutta ei molemmat"), joka on tosi vain silloin, jos vain toinen sen yhdistämistä lauseista on tosi. Koska sanaa "tai" käytetään tavallisessa kielessä eri yhteyksissä kummassakin merkityksessä, inklusiivista disjunktiota tarkoitettaessa käytetään mahdollisen väärinkäsityksen välttämiseksi nykyisin joskus ilmaisua "ja/tai".


title: Disjunktio

text: Disjunktioon läheisesti liittyviä käsitteitä muissa yhteyksissä ovat:Loogiselle disjunktiolle käytetään kirjallisuudessa useita eri symboleja. Sanan "tai" () ohella sille käytetään yleisesti symbolia "formula_2", joka on muodostettu latinan sanan "vel" ("tai") alkukirjaimesta. Esimerkiksi ""A" formula_2 "B" " luetaan ""A" tai "B"". Tällainen disjunktio on epätosi vain jos sekä "A" että "B" ovat epätosia lauseita, muussa tapauksessa se on tosi.


title: Disjunktio

text: Kaikki seuraavat ovat disjunktiota:


title: Disjunktio

text: Boolen algebrassa disjunktiolle käytetään merkintää formula_7. Jan Lukasiewiczin prefiksinotaatiossa disjunktion merkkinä käytetään A-kirjainta, joka on lyhenne puolan kielen sanasta "alternatywa". Tällöin lauseiden "p" ja "q" disjunktio merkitään A"pq".


title: Disjunktio

text: Eri ohjelmointikielissä disjunktiota vastaava operaattori merkitään tavallisimmin joko sanalla codice_1 tai kahdella pystyviivalla (codice_2).


title: Disjunktio

text: Operaation formula_8 totuustaulu on seuraava:


title: Disjunktio

text:
Looginen disjunktio noudattaa laskulakeja, jotka pitkälti ovat analogisia esimerkiksi reaalilukujen laskusäännöille. Se on vaihdannainen ja liitännäinen, ja sille pätee myös osittelulaki, kun toisena laskutoimituksena on looginen konjunktio. Disjunktio on lisäksi idempotentti eli minkä tahansa lauseen disjunktiolla itsensä kanssa on sama totuusarvo kuin alkuperäisellä lauseella. Tätä havainnollistavat seuraavat kaaviot:Kun kaikki disjunktiolla yhdistettävät lauseet ovat tosia, disjunktio on tosi.
Kun kaikki disjunktiolla yhdistettävät lauseet ovat epätosia, disjunktio on epätosi.Jos totuusarvoille käytetään binäärilukumerkintöjä tosi (1) ja epätosi (0), looginen disjunktio toimii lähes samoin kuin binäärinen yhteenlasku. Erona on vain se, että formula_9, kun taas binäärijärjestelmässä formula_10.


title: Disjunktio

text: Useimmissa ohjelmointikielissä on disjunktiota vastaava operaattori. Se merkitään monissa ohjelmointikielissä varatulla sanalla codice_1, mutta esimerkiksi C:ssä ja siihen pohjautuvissa ohjelmointikielissä kahdella pystyviivalla (codice_2).


title: Disjunktio

text: Looginen disjunktio suoritetaan yleensä minimaalisella evaluaatiolla. Tämä merkitsee, että jos sen ensimmäinen (vasemmanpuoleinen) operandi on arvoltaan "tosi", ohjelma ei edes tarkista, mikä sen jälkimmäisen operandin arvo on.


title: Disjunktio

text: Useimmissa ohjelmointikielissä looginen disjunktio antaa tulokseksi aina boolean-tyyppisen muuttujan, jolla on vain kaksi mahdollista arvoa: tosi (1) tai epätosi (0). Monissa vahvasti tyypitetyissä kielissä disjunktio voidaan sitä paitsi suorittaa vain, jos molemmat sillä yhdistettävät operanditkin ovat boolean-tyyppisiä. Joissakin heikosti tyypitetyissä kielissä, esimerkiksi C:ssä, disjunktio voidaan kuitenkin suorittaa silloinkin, kun operandit ovat esimerkiksi kokonais- tai reaalilukutyyppisiä; tällöin tuloksena on 0 (epätosi) vain, jos molemmat operandit ovat nollia, mulloin tuloksena on 1 (tosi). Tällöin siis operandien kaikkien muiden arvon kuin nollan katsotaan vastaavan totuusarvoa tosi.


title: Disjunktio

text: Muutamissa ohjelmointikielissä kuten Pythonissa ja JavaScriptissä disjunktio-operaattori voi kuitenkin palauttaa muitakin arvoja kuin 1 tai 0. Tällöin se saa arvokseen operaattorin ensimmäisen operandin arvon, jos se on "tosi" eli ei ole nolla, muussa tapauksessa jälkimmäisen operandin arvon.


title: Disjunktio

text: Disjunktiota vastaava looginen portti on OR-portti.


title: Disjunktio

text: Joissakin ohjelmointikielissä on määritelty myös "biteittäinen disjunktio"'. Tällöin operandit, jotka voivat olla esimerkiksi binäärisiä kokonaislukuja, käydään läpi bitti bitiltä ja suoritetaan disjunktio-operaatiot kummankin operandin vastaavien bittien välillä. Tuloksena saadaan muuttuja, jossa kunkin bitin arvo riippuu operandien bittien arvoista seuraavasti:Käymällä bitit läpi esimerkiksi binääriluvuista 11001010 ja 10100011 saadaan tulokseksi 11101011.


title: Disjunktio

text: Biteittäinen disjunktio on käytettävissä muun muassa C-kielessä, jossa se merkitään yhdellä pystyviivalla (codice_9).


title: Disjunktio

text: Biteittäisellä disjunktiolla voidaan muun muassa asettaa halutulle bitille arvo 1 muiden bittien pysyessä ennallaan. Esimerkiksi lauseella codice_10 saadaan muuttujan x viimeinen bitti ykköseksi.


title: Disjunktio

text: Disjunktiota vastaava operaatio joukko-opissa on unioni. Kahden joukon unioni määritelläänkin disjunktion avulla: formula_11, jos ja vain jos formula_12. Toisin sanoen alkio "a" kuuluu joukkojen "A" ja "B" unioniin, jos ja vain jos se kuuluu näistä joukoista ainakin toiseen. Tämän vuoksi joukko-opillinen unioni noudattaa pitkälti samoja sääntöjä kuin disjunktiokin: sillekin pätevät vaihdanta-, liitäntä-, osittelu- ja de Morganin lait.


title: Disjunktio

text: Matemaattisessa logiikassa määritellyt käsitteet ovat merkitykseltään erilaisia kuin luonnollisen kielen sanat yleensä ovat. Suomen kielessä disjunktiota vastaa lähinnä sana "tai", jota käytetään kuitenkin ainakin kahdessa toisistaan poikkeavassa merkityksessä, kuten sen vastineita useissa muissakin kielissä. Jos joku esimerkiksi pyytää: "Soita minulle tai lähetä sähköpostia", tällöin tarkoitetaan todennäköisesti: "tee toinen, mutta älä molempia." Jos taas jostakusta sanotaan: "Kun hän sai niin korkea arvosanat, hän selvästikin on hyvin lahjakas tai opiskelee ahkerasti"; tällöin ei suljeta pois sitä mahdollista, että molemmat vaihtoehdot ovat tosia. Toisin sanoen sana "tai" voi tarkoittaa sekä inklusiivista että eksklusiivista disjunktiota. Silloin kun kyseessä on inklusiivinen disjunktio, käytetään nykyisin toisinaan asian selventämiseksi ilmaisua "ja/tai".


title: Substraatti (filosofia)

text: Substraatti (, ”alla oleva”; tai "subiectum") on metafysiikan termi, joka tarkoittaa muuttumatonta perustaa tai alustaa, ominaisuuksien kantajaa.


title: Substraatti (filosofia)

text: Substraatissa on kyse olion olemuksen ytimestä. Substraatin etsimisessä on kyse sen substanssin etsimisestä, joka pysyy silloinkin kun olio käy läpi erilaisia muutoksia.


title: Substraatti (filosofia)

text: Termi "hypokeimenon" esiintyy kreikkalaisessa ajattelussa ensimmäisenä Anaksimandroksella, Anaksimeneellä ja Demokritoksella. Aristoteleelle ensimmäinen substanssi ja substraatti olivat sama asia. Hänelle "hypokeimenon" oli jotakin, jolle jotakin voidaan predikoida, mutta jota ei voida predikoida mistään muusta, eli joka ei voi itse olla predikaatti.


title: Substraatti (filosofia)

text: Myös stoalaisille, jotka katsoivat kaiken olevan aineellista, substanssi oli sama kuin "hypokeimenon", ensimmäinen aines, josta kaikki on tehty. Substraatti on käsitteellisesti yhtenevä myös Baruch Spinozan substanssin sekä Immanuel Kant noumenonin käsitteiden kanssa. Empiristit ja fenomenalistit ovat kritisoineet ”alla olevan” (tai meille ilmenevän ”takana” olevan) substanssin ajatusta, ja katsoneet meille ilmenevän olevan ainoa todellisuus.


title: Ekvivalenssi

text: Ekvivalenssi voi tarkoittaa seuraavia:


title: Tuomas Takala

text: Tuomas Takala (s. 1. lokakuuta 1984 Seinäjoki) on jääkiekkoilija, joka pelasi jääkiekon Mestiksessä Vaasan Sportin riveissä kaudella 2010–2011. Takala on S-Kiekon kasvatti, mutta siirtyi jo juniorina Ässiin. Ässissä hän voitti hopeaa SM-liigassa kaudella 2005–2006. Takalan pelipaikka on keskushyökkääjä. Hän on pelannut suurimman osan peliurastaan Ässissä, tosin hän kävi kaudella 2005–2006 pelaamassa seitsemän peliä Hermeksessä.


title: Tuomas Takala

text: Takala siirtyi kaudeksi 2008–2009 Vaasan Sportiin, jossa voitti Mestiksen mestaruuden vuosina 2009 ja 2011.


title: Tuomas Takala

text:
Kaudella 2011–2012 Takala palasi kotiseudulleen Seinäjoelle ja pelasi 2. divisioonaa Seinäjoen Kiekko-Veljissä.
Kaudeksi 2012–2013 Takala siirtyy Suomi-sarjaa pelaavan S-Kiekon riveihin.


title: Pierre Nicole

text: Pierre Nicole (1625 Chartres, Ranska - 16. marraskuuta 1695) oli ranskalainen teologi ja filosofi, joka oli merkittävimpiä jansenisteja.


title: Pierre Nicole

text: Nicole opiskeli teologiaa Pariisissa vuodesta 1642, ja tutustui pian Port-Royalin luostarin jansenistiyhdyskuntaan. Nicole ei koskaan ryhtynyt papiksi, vaan pysyi teologisena oppineena. Hän toimi muun muassa janisenistisen kirjallisuuden toimittajana Antoine Arnauldin kanssa sekä opettajana. Eräs hänen oppilaistaan oli myöhempi runoilija Jean Racine.


title: Pierre Nicole

text: Nicolella oli suuri merkitys Blaise Pascalin "Lettres provinciales" -kirjeiden (1656) kokoamisessa. Vuonna 1658 hän käänsi ne latinaksi pseudonyymillä Nicholas Wendrock. Vuonna 1662 Nicole kirjoitti yhdessä Arnauldin kanssa vaikutusvaltaisen "Port-Royalin logiikan", joka perustui aristoteelisen logiikan kartesiolaiseen tulkintaan. Vuonna 1664 Nicole alkoi itse kirjoittaa sarjaa kirjeitä, "Les Imaginaires", tarkoituksenaan osoittaa, että jansenisteihin liitetyt harhaoppisiksi tuomitut mielipiteet olivat todellisuudessa olemassa vain jesuiittojen mielikuvituksessa. Desmaretz de Saint-Sorlin hyökkäsi voimakkaasti näitä kirjeitä vastaan. Nicole vastasi uudella sarjalla kirjeitä, "Les Visionnaires" (1666).


title: Pierre Nicole

text: Suunnilleen samaan aikaan Nicole päätyi kiistelemään Jean Clauden kanssa ehtoollisen transsubstantiaatio-opista. Tätä kautta syntyi yhdessä Arnauldin kanssa kirjoitettu laaja teos "La Perpétuité de la foi de l'église catholique touchant l'eucharistie" (1669). Nicolen suosituin teos oli kuitenkin "Essais de morale", joka käsitteli käytännöllistä kristillisyyttä. Ensimmäinen osa julkaistiin vuonna 1671, ja tätä seurasi uusia osia epäsäännöllisin välein; yhteensä sarjassa oli 14 osaa. Näissä sarjoissa olevat pohdinnat "amour-propre" -käsitteestä vaikuttivat muun muassa Bernard Mandevillen ja Jean-Jacques Rousseaun ajatteluun.


title: Pierre Nicole

text: Vuonna 1679 Nicole ja Arnauld joutuivat pakenemaan Belgiaan jansenistien vainojen alettua uudelleen. Heidän tiensä kuitenkin erosivat sittemmin. Vuonna 1683 Nicolen sallittiin palata Pariisiin. Hän jatkoi siellä kirjallista työtään loppuun asti. Kuollessaan hän kirjoitti kirjaa kvietistejä vastaan.


title: Tom Evans

text:
Thomas "Tom" Evans (5. kesäkuuta 1947 – 19. marraskuuta 1983) oli brittiläinen muusikko ja laulaja-lauluntekijä.
Hän toimi myös pop/rock-yhtye Badfingerin basistina 1960-luvun lopusta vuoteen 1975, jolloin Badfinger hajosi Peter Hamin itsemurhan takia.


title: Tom Evans

text: Kahdeksan vuotta Hamin kuolemasta ja Badfingerin hajoamisesta Evans teki itsemurhan marraskuussa 1983.


title: Tom Evans

text: Evans ja Ham ovat sanoittaneet yhdessä kappaleen "Without You" (suom. "ilman sinua").


title: Tom Evans

text: Tom Evans ei ollut naimisissa, eikä hänellä ollut tiedettävästi lapsia.


title: Virtsahappo

text: Virtsahappo on orgaaninen yhdiste, jota syntyy puriinipohjaisten yhdisteiden aineenvaihduntatuotteina. Erityisesti ainetta syntyy ksantiinioksidaasin hapettaessa hypoksantiinia ja ksantiinia. Useissa nisäkkäissä, lukuun ottamatta ihmistä ja muita kädellisiä, se hapetetaan pidemmälle uraattioksidaasin avulla allantoiiniksi. Virtsahapon suoloja nimitetään uraateiksi.


title: Virtsahappo

text: Kihdissä elimistön virtsahappo- ja uraattipitoisuus on hyvin korkea ja huonosti liukenevat uraattisuolat aiheuttavat niveltulehduksen. Muita sairauksia joihin vaikuttaa myös runsas virtsahappopitoisuus eli hyperurikemia ovat verisuoniston ja sydämen sairaudet sekä metabolinen oireyhtymä. Matala uraattipitoisuus on usein tyypillistä MS-taudille tai merkki oksidatiivisesta stressistä


title: Wedlock – kalmankihla

text: Wedlock – kalmankihla on Rutger Hauerin tähdittämä ja Lewis Teaguen ohjaama toimintaelokuva vuodelta 1991.


title: Wedlock – kalmankihla

text: Onnistuneen keikan jälkeen rikostoverit pettävät jalokivivaras Frank Warrenin. He ampuvat Frankia useita kertoja ja häipyvät sitten luullen hänen kuolleen. Kitumaan jäänyt Frank kuitenkin selviytyy, ja hän on onnistunut jo aiemmin piilottamaan saaliin. Frank tuomitaan elinkautiseen vankeusrangaistukseen. Vankila on sikäli erikoinen, ettei siellä ole kovinkaan paljon vartijoita, mutta kaikilla vangeilla on kaulassaan ”Wedlock”-panta, joka räjähtää vangin yrittäessä karata. Räjähtäminen voidaan kuitenkin välttää, jos vanki onnistuu löytämään ”parinsa”, jolla on sama viivakoodi kaulapannassaan. Mikäli näiden kahden välinen etäisyys ylittää kolmen sadan metrin, panta kuitenkin aktivoituu. Frank löytää pian oman parinsa ja yhdessä he onnistuvat pakenemaan. He lähtevät etsimään kätkettyjä timanttisalkkuja, mutta ennen pitkää vanhat rikostoverit ovat heidän perässään samoin aikein.


title: Wedlock – kalmankihla

text: "Video-oppaassa" vuodelta 1994 Markku Salmi sanoo "Kalmankihlaa" onnistuneeksi toimintapaketiksi ja antaa sille kolme tähteä viidestä, mikä vastaa sanallista arviota ”hyvä”.


title: Budapest Honvéd FC

text: Budapest Honvéd FC on vuonna 1909 perustettu unkarilainen urheiluseura, joka tunnetaan parhaiten jalkapallosta. Seuran kotikaupunki on Budapest. Alun perin seura oli nimeltään "Kispest AC" ja vuosina 1926-1944 "Kispest FC". Vuonna 1949 siitä tuli Unkarin armeijan seura ja se sai nimekseen "Budapest Honvéd SE". Unkarin jalkapallomaajoukkueen pelaajia värvättiin seuraan ja se voitti Unkarin liigan viidesti 1950-luvulla. Seurassa pelasi tuolloin useita suuria tähtiä kuten Ferenc Puskás, Sándor Kocsis, József Bozsik ja Zoltán Czibor. Seuran nimi vaihtui jälleen vuonna 1991, jolloin siitä tuli "Kispest Honvéd FC", ja nykyinen nimi otettiin käyttöön 2003.


title: Budapest Honvéd FC

text: Perustettaessa seuralla oli organisoitua toimintaa miekkailussa, pyöräilyssä, voimistelussa, painissa, yleisurheilussa, nyrkkeilyssä ja tenniksessä. Myöhemmin mukaan tuli vesipallo ja käsipallo, jossa Honvéd voitti Euroopan seurajoukkuemestaruuden 1982.


title: Budapest Honvéd FC

text: Seuran perusti Balint Varga 10. elokuuta 1908 nimellä "Kispest Athletic Club". Perustajajäsenet eivät kuitenkaan heti päässeet yhteisymmärrykseen säännöistä ja virallisesti seura syntyi vasta vuotta myöhemmin, 3. elokuuta 1909. Perustamishetkellä Kispest oli vielä pieni kylä Budapestin ulkopuolella. Ensimmäisinä vuosikymmeninään pieni kyläseura ei saavuttanut juurikaan menestystä. Poikkeuksena oli vuonna 1926 voitettu Unkarin cup. 1930-luvulla seurassa pelasi jo muutamia maajoukkuettakin edustaneita pelaajia.


title: Budapest Honvéd FC

text: Vuonna 1943 tulevat tähdet József Bozsik ja isänsä jalanjälkiä seurannut Ferenc Puskás tekivät ensiesiintymisensä Kispestissä. Liigamenestystä seura sai kuitenkin vielä odottaa kunnes Unkarin puolustusministeriö otti sen haltuunsa 1949 ja teki siitä armeijan joukkueen. Seuran nimeksi tuli "Honvéd" () ja Kispest vaihtui Budapestiksi kylän sulauduttua siihen. Seurassa oli valmiiksi jo Puskás ja Bozsik, mutta asevelvollisuuden nojalla "Honvédiin" hankittiin lisää maajoukkuepelaajia kuten Sándor Kocsis, Zoltán Czibor, Gyula Lóránt ja Gyula Grosics.


title: Budapest Honvéd FC

text: Menestystä tuli heti ja seura voitti Unkarin mestaruuden kausilla 1949–1950, 1950, 1952, 1954 ja 1955. Sen pelaajat muodostivat selkärangan Unkarin maajoukkueelle, joka voitti Helsingin olympialaiset 1952 ja hävisi vuoden 1954 MM-kisojen finaalin. Vuonna 1956 Honvéd pääsi Euroopan cupiin ja sen ensimmäinen vastustaja oli Atlético Bilbao. Honvéd hävisi ensimmäisen osaottelun vieraissa 2-3, mutta ennen kotiottelua Neuvostoliitto tukahdutti Unkarin kansannousun ja pelaajat päättivät olla palaamatta Unkariin. Toinen osaottelu pelattiin Brysselissä ja tasatuloksen myötä Honvéd tippui.


title: Budapest Honvéd FC

text: Pelaajat eivät tappion jälkeenkään hallunneet enää palata ja heidän perheensä seurasivat perässä. Joukkue lähti FIFA:n ja Neuvostoliiton kontrolloiman Unkarin jalkapalloliiton vastustuksesta huolimatta rahankeräyskiertueelle Italiaan, Portugaliin, Espanjaan ja lopulta Brasiliaan. FIFA julisti joukkueen laittomaksi ja kielsi sitä käyttämästä Honvédia nimenä. Eurooppaan palattuaan osa pelaajista palasi Unkariin ja osa siirtyi muihin eurooppalaisiin seuroihin kärsittyään ensin FIFA langettaman pelikiellon. Heikentynyt Honvéd ei enää pystynyt kamppailemaan mestaruuksista ja sen ainoiksi saavutuksiksi pitkään aikaan jäi Mitropa Cupin voitto 1959 ja Unkarin cupin voitto 1964.


title: Budapest Honvéd FC

text: Honvéd palasi mestaruuskantaan, kun Lajos Tichy johdatti sen liigan voittoon 1980. Sen jälkeen 1980-luvulla ja 1990-luvun alussa Honvéd voitti kaikkiaan seitsemän mestaruutta lisää. Vuonna 1991 seura palautti nimeensä "Kispestin", jona se voitti viimeisimmän mestaruuden Martti Kuuselan alaisuudessa vuonna 1993. Sen jälkeen menestys taas heikkeni ja seura putosi liigasta 2003. Se nousi heti takaisin, mutta veroepäselvyydet johtivat lopulta siihen että "Kispest Honvéd FC:n" paikalle liigaan muodostettiin uusi seura, "Budapest Honvéd FC", sillä ehdolla verovelat maksettiin pois.


title: Marjaana Alaviuhkola

text: Marjaana Alaviuhkola on suomalaissyntyinen eläinlääkäri, joka sai Ruotsin Vuoden yrittäjä -tunnustuksen 2008. Hallandissa Lounais-Ruotsissa asuvan Alaviuhkolan johtama eläinsairaala työllistää noin 60 henkilöä. Hallannin maakunnan yrittäjät valitsivat hänet vuoden hallantilaisyrittäjäksi jo aikaisemmin.


title: Marjaana Alaviuhkola

text: Alaviuhkola muutti Ruotsiin vuonna 1985.


title: Burne Hogarth

text: Burne Hogarth (25. joulukuuta 1911 – 28. tammikuuta 1996) oli yhdysvaltalainen sarjakuvapiirtäjä ja kuvittaja. Hän oli myös merkittävä käyttögrafiikan opettaja. Hogarth tunnetaan parhaiten Tarzan-sanomalehtistripeistään sekä monista sarjakuvapiirtäjille ja kuvittajille suunnatuista anatomiaoppaistaan.


title: Burne Hogarth

text: Isänsä varhaisen kuoleman vuoksi Hogarth lähti töihin sanomalehtialalle jo 15-vuotiaana. Hän työskenteli aluksi mainosten parissa ja siirtyi vähitellen piirtämään sarjakuvia. Vuosina 1937–1945 sekä 1947–1950 Hogarth piirsi Tarzan-sarjakuvaa lehtien sunnuntaisivuille.


title: Burne Hogarth

text: Piirtäjäntöidensä ohessa Hogarth opetti piirtämistä useissa oppilaitoksissa, Vuonna 1944 hän perusti opiston, josta tuli lopulta "School of Visual Arts", joka on nykyisin yksi suurimmista yksityisistä taidekouluista maailmassa. Hogarth suunnitteli koulun alkuperäisen opetusohjelman ja opetti muun muassa piirtämistä, kirjoittamista ja taidehistoriaa. Useat supersankarisarjakuvien piirtäjät ovat olleet Hogarthin oppilaina.


title: Burne Hogarth

text: Hogart julkaisi 1958 ensimmäisen anatomiaoppaansa "Dynamic Anatomy". Seuraavina vuosikymmeninä hän laati useita muita piirrosoppaita, jotka keskittyivät eri osa-alueisiin kuten käsiin tai vaatteiden laskoksiin. Hän palasi 1970-luvulla vielä Tarzanin pariin ja piirsi muutamia sarjakuva-albumeita tämän seikkailuista.


title: Burne Hogarth

text: Hogarth kuoli vuonna 1996 Pariisissa sydänkohtaukseen palattuaan Angoulêmen kansainvälisilta sarjakuvafestivaaleilta.


title: Joey Gilbert

text: Joey Salvatore Gilbert (s. 5. kesäkuuta 1976) on yhdysvaltalainen nyrkkeilijä Renosta. Hän oli mukana The Contender -ohjelman ensimmäisellä kaudella. Hän selvisi toiselle kierrokselle,mutta putosi kisasta loukkaannuttuaan ottelussaan Peter Manfredoa vastaan.


title: Joey Gilbert

text: Joey "The Diamond" Gilbert syntyi Chicagossa, mutta muutti länteen nuorena. Hänen isänsä työskentelee armeijan lääkintämiehenä Afganistanissa. Joey aloitti nyrkkeilyn opiskellessaan Renon yliopistossa. Hän kävi myös armeijan ennen kuin aloitti ammattinyrkkeilyn.


title: Joey Gilbert

text: Joey päätyi lännen joukkueeseen Contenderin ensimmäisellä kierroksella. Hän otteli ensimmäisellä kierroksella viimeisenä Jimmy Langea vastaan. Aiemmin lähes voittamaton Jimmy hävisi kuitenkin Joey'lle yksimielisellä päätöksellä. Toisella kierroksella Joey otteli Peter Manfredo Jr. vastaan. Ottelu oli todella tasainen ja Joey näytti todellista nyrkkeilijän luonnetta,mutta hävisi saatuan pahan vamman silmänsä yläpuolelle.


title: Joey Gilbert

text: 14.2.2009 Joey otteli Haastaja toveriaan Jesse Brinkleytä vastaan. Ottelu kesti 12 erää ja päättyi Jessen voittoon yksimielisesti.


title: Joey Gilbert

text: Brinkley-ottelun jälkeen Gilbert kohtasi Ivan Stovallin, Anthony Bartinellin ja Billy Baileyn, jotka kaikki hän voitti.


title: Joey Gilbert

text: 25.9.2010 Gilbert kohtasi Kassim Ouman. Ottelun panoksena oli NABO:n keskisarjan mestaruus. Kuudenteen erään tultaessa Gilbert johti ottelua pistein 50-44, 49-45 ja 49-45. Gilbert oli käyttänyt Oumaa kanveesissa, mutta tuli itse tyrmätyksi 6. erässä. Gilbertin pudottua kanveesiin tuomari kysyi jatkamismahdollisuuksia ja Gilbert sanoi näkevänsä kahtena.


title: Space Cowboys

text: Space Cowboys on Clint Eastwoodin ohjaama, näyttelemä ja osin tuottama elokuva vuodelta 2000. Muissa pääosissa ovat Tommy Lee Jones, Donald Sutherland sekä James Garner.